3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ 

  ก) การพัฒนาที่ดินเขตส่งเสริมอุตสาหกรรมเพื่อขาย

  บริษัท นวนคร จำกัด (มหาชน) (“บริษัท”)
  เริ่มดำเนินธุรกิจด้านพัฒนาอสังหาริมทรัพย์ในโครงการเขตส่งเสริมอุตสาหกรรมนวนคร เมื่อปี
  2514
  โดยมีวัตถุประสงค์หลักเพื่อพัฒนาจัดสรรที่ดินในโครงการให้มีลักษณะเป็นเมืองบริวารของกรุงเทพฯ
  ให้เป็นสัดส่วนตามผังเมืองที่ถูกต้อง
  เพื่อเป็นการรองรับตามนโยบายของทางราชการและเพื่อเป็นชุมชนที่สมบูรณ์แบบในตัวเองอย่างแท้จริง
  ต่อมาในปี 2515 บริษัทได้รับสิทธิในการส่งเสริมการลงทุนจาก BOI แต่ปัจจุบันได้หมดอายุไปแล้ว
  และบริษัทกำลังรอการอนุญาตรับสิทธิในการส่งเสริมการลงทุน
  ทั้งนี้โครงการของบริษัทเป็นโครงการที่ไม่ได้ร่วมดำเนินงานกับการนิคมอุตสาหกรรมแห่งประเทศไทย
  (กนอ.) แต่ดำเนินงานตามหลักเกณฑ์ที่กำหนดของคณะกรรมการจัดสรรที่ดิน
  ซึ่งแบ่งตามประเภทการใช้ประโยชน์ในที่ดินได้ดังนี้

-   เขตอุตสาหกรรม หมายถึง
    พื้นที่สำหรับประกอบอุตสาหกรรมซึ่งกลุ่มลูกค้าเป้าหมายคือกลุ่มอุตสาหกรรมเบา
    ไม่มีผลกระทบต่อสิ่งแวดล้อม เช่น กลุ่มอุตสาหกรรม อิเล็คทรอนิคส์ อะไหล่ ยานยนต์
    การผลิตอัญมณี เครื่องประดับหรือสิ่งประดิษฐ์ที่มีค่า ตลอดจนอุตสาหกรรมต่อเนื่องและคลังสินค้า
    เป็นต้น

-   เขตที่อยู่อาศัย หมายถึง พื้นที่สำหรับการก่อสร้างที่อยู่อาศัย เช่น หอพัก แฟลต คอนโดมิเนียม
    และบ้านอยู่อาศัย เป็นต้น

-   เขตพาณิชยกรรม หมายถึง พื้นที่สำหรับประกอบการพาณิชย์และธุรกิจที่เกี่ยวเนื่อง ซึ่งได้แก่
    ศูนย์การค้า โรงพยาบาล ธนาคาร ไปรษณีย์ และร้านค้าทั่วไป
    เพื่อรองรับและให้บริการแก่พนักงานที่ทำงานและผู้อยู่อาศัย
    ภายในบริเวณเขตส่งเสริมอุตสาหกรรม

-   เขตระบบสาธารณูปโภคและพื้นที่สีเขียว หมายถึง พื้นที่สำหรับสาธารณูปโภค ซึ่งได้แก่
    ระบบไฟฟ้า ระบบประปา ระบบบำบัดน้ำเสีย ระบบบริหารจัดการขยะมูลฝอยทั่วไป
    ระบบโทรศัพท์ ถนน-รางระบายน้ำฝน สถานีอนามัย สนามกีฬา สวนหย่อม ทะเลสาบ
    และสนามเด็กเล่น เป็นต้น

  นอกจากนี้
  บริษัทได้จัดสรรพื้นที่ในเขตอุตสาหกรรมบางส่วนและที่ดินที่ได้จัดซื้อมาใหม่รวมทั้งสิ้นประมาณ 277
  ไร่ นำมาพัฒนาเป็นเขตปลอดอากร 137 ไร่
  เพื่อจูงใจให้นักลงทุนทั้งในและต่างประเทศเข้ามาลงทุนซึ่งจะได้รับสิทธิประโยชน์ทางภาษีอากร
  เช่น การยกเว้นอากรขาเข้าสำหรับเครื่องจักร วัตถุดิบและอุปกรณ์
  การยกเว้นอากรขาเข้าเพื่อการส่งออก ภาษีมูลค่าเพิ่ม และสรรพสามิต
  รวมทั้งไม่มีการกำหนดปริมาณการส่งออกและระยะเวลาในการเก็บรักษาสินค้า
  และเขตอุตสาหกรรมผู้ประกอบธุรกิจขนาดย่อม 140 ไร่
  โดยเน้นกลุ่มลูกค้าเป้าหมายที่เป็นผู้ประกอบการธุรกิจขนาดกลางและขนาดย่อม (SMEs)
  และนักลงทุนชาวต่างประเทศที่ประกอบกิจการอุตสาหกรรมเพื่อการส่งออกเป็นหลักทั้งที่เป็นกลุ่มลูกค้าเก่าภายในเขตส่งเสริมอุตสาหกรรมนวนครและลูกค้าใหม่
  โดยโครงการตั้งอยู่ทางทิศตะวันตกเฉียงเหนือของโครงการเขตส่งเสริมอุตสาหกรรมนวนครและขนานติดกับทางรถไฟสายเหนือ
  ซึ่งเป็นพื้นที่มีความสะดวกในการขนส่งสินค้าทั้งทางอากาศและทางน้ำเนื่องจากอยู่ใกล้กับสนามบินดอนเมืองและห่างจากท่าเรือคลองเตยและสนามบินสุวรรณภูมิเพียง
  60 กิโลเมตร นอกจากนี้พื้นที่ของ

  โครงการดังกล่าวอยู่ติดกับโครงการเขตส่งเสริมอุตสาหกรรมนวนครทำให้สามารถใช้ระบบสาธารณูปโภคที่มีอยู่เดิมร่วมกันได้
  เช่น ถนน ไฟฟ้า โทรศัพท์ น้ำประปา และระบบบำบัดน้ำเสีย เป็นต้น ดังนั้น
  บริษัทจึงไม่ต้องลงทุนพัฒนาสาธารณูปโภคในโครงการดังกล่าวเพิ่มเติมมากนัก
  โดยได้แบ่งการพัฒนาออกเป็น 2 โครงการ คือ

1.  โครงการเขตปลอดอากร

  มีพื้นที่โครงการทั้งสิ้น 137 ไร่ ประกอบด้วยพื้นที่ขายจำนวน 98 ไร่
  และพื้นที่สาธารณูปโภคจำนวน 39 ไร่
  โดยปัจจุบันบริษัทได้ดำเนินการพัฒนาและแบ่งขายพื้นที่ให้กับบริษัทต่างๆ
  ที่เข้ามาลงทุนไปแล้วจำนวนทั้งสิ้นประมาณ 69 ไร่
  ซึ่งบริษัทได้พัฒนาพร้อมขายแล้วจึงได้ใช้วิธีการรับรู้รายได้ตามวิธีเงินค่างวดที่ถึงกำหนดชำระเช่นเดียวกับการรับรู้รายได้ของโครงการเดิม

2.  โครงการเขตอุตสาหกรรม Premium Zone

  มีพื้นที่โครงการทั้งสิ้นประมาณ 350 ไร่ ประกอบด้วยพื้นที่ขายจำนวน 271 ไร่
  และพื้นที่สาธารณูปโภคจำนวน 79 ไร่ ปัจจุบัน เฟส 1
  ได้ขายพื้นที่และโอนกรรมสิทธิ์ที่ดินแล้วประมาณ 28-3-50 ไร่ และ เฟส 2, 3, 4
  นั้นอยู่ระหว่างการพัฒนาที่ดินเพื่อรองรับต่อการลงทุนในปี 2552

  บริษัทได้พัฒนาระบบบริหารจัดการของโครงการเขตส่งเสริมอุตสาหกรรมนวนครให้มีประสิทธิภาพจนเป็นที่ยอมรับแก่นักลงทุน
  และได้รับการรับรองระบบบริหารงานคุณภาพตามมาตรฐาน มอก./ISO 9001:2000
  ในด้านการพัฒนาที่ดินและการให้บริการระบบสาธารณูปโภคพื้นฐานในเขตส่งเสริมอุตสาหกรรม
  จากสถาบันรับรองมาตรฐาน ไอเอสโอ (MASCI)
  และสำนักงานคณะกรรมการแห่งชาติว่าด้วยการรับรองระบบงาน (NAC) ในปี 2545
  ซึ่งเป็นส่วนที่ช่วยสร้างความเชื่อมั่นในการตัดสินใจเข้ามาลงทุนในโครงการเขตส่งเสริมอุตสาหกรรมนวนครให้กับนักลงทุนได้อีกทางหนึ่งด้วย

  ปทุมธานี

  1. สรุปสิทธิประโยชน์ของผู้ซื้อที่ดินภายในโครงการเขตส่งเสริมอุตสาหกรรมนวนคร

-   สิทธิและประโยชน์ตามประกาศสำนักงานคณะกรรมการส่งเสริมการลงทุน (BOI) เขต 1

1.  ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับยกเว้นภาษีเงินได้นิติบุคคลเป็นเวลา 3 ปี หากมีการลงทุน 10 ล้านบาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่า ภายใน 2 ปี นับแต่เปิดดำเนินการ

3.  ได้รับยกเว้นอากรขาเข้าสำหรับวัตถุดิบหรือวัสดุจำเป็นที่ผลิตเพื่อการส่งออกเป็นเวลา 1 ปี

4.  การถือครองที่ดิน อนุญาตให้ชาวต่างชาติถือหุ้นข้างมากหรือถือหุ้น 100% ได้

  ทั้งนี้ ก่อนที่ผู้ประกอบการจะขอรับสิทธิและประโยชน์ข้างต้น
  จะต้องตรวจสอบข้อกำหนดเพิ่มเติมของ BOI
  ซึ่งกำหนดให้ผู้ประกอบการแต่ละประเภทต้องดำเนินการให้มีคุณสมบัติครบตามข้อกำหนดก่อนจึงจะได้รับสิทธิประโยชน์ดังกล่าว

  เขตปลอดอากร (ปทุมธานี)

-   พื้นที่ในเขตโครงการปลอดอากร (ผู้ประกอบการในเขตปลอดอากร ตามประกาศกรมศุลกากร)

1.  ได้รับยกเว้นอากรขาเข้าสำหรับของที่นำเข้ามาในราชอาณาจักรเพื่อนำเข้าในเขตปลอดอากรในกรณีดังต่อไปนี้

  1.1 ของที่เป็นเครื่องจักร อุปกรณ์ เครื่องมือและเครื่องใช้
  รวมทั้งส่วนประกอบของดังกล่าวที่จำเป็นต้องใช้ในการประกอบอุตสาหกรรม พาณิชยกรรม
  หรือกิจการอื่นใดที่เป็นประโยชน์แก่การเศรษฐกิจของประเทศ

  1.2 ของที่นำเข้ามาในราชอาณาจักรและนำเข้าไปในเขตปลอดอากร
  สำหรับใช้ในการประกอบอุตสาหกรรม พาณิชยกรรม
  หรือกิจการอื่นใดที่เป็นประโยชน์แก่การเศรษฐกิจของประเทศ

2.  ได้รับยกเว้นอากรขาเข้าสำหรับวัตถุดิบ ที่นำเข้ามาผลิตเพื่อการส่งออก

3.  ได้รับยกเว้นอากรขาออก สำหรับของที่ปลอดไปจากเขตปลอดอากร เพื่อการส่งออก

4.  ได้รับยกเว้นภาษีมูลค่าเพิ่ม

5.  ได้รับยกเว้นภาษีสรรพสามิต

  ทั้งนี้ ไม่กำหนดปริมาณในการส่งออก

  ระบบถนน

  ถนนภายในโครงการเขตส่งเสริมอุตสาหกรรมนวนคร แบ่งได้เป็น 11
  ขนาดตามความกว้างของเขตทาง ซึ่งมีขนาดเขตทางตั้งแต่ 9 - 32 เมตร
  โดยเชื่อมกันเป็นโครงข่าย และมีทางออกเขตส่งเสริมอุตสาหกรรมนวนครที่ถนนพหลโยธิน
  กิโลเมตรที่ 46 ถนนโดยทั่วไปมีทั้งผิวทางเป็นแอสฟัลท์ติคคอนกรีต และคอนกรีตเสริมเหล็ก

  ระบบระบายน้ำฝน

  ระบบระบายน้ำฝนโดยทั่วไปเป็นรางระบายน้ำคอนกรีต แบบ V-Ditch
  ตลอดสองข้างถนนทำหน้าที่รองรับน้ำฝนและระบายลงสู่คลองระบายน้ำภายในโครงการ
  ซึ่งมีความยาวโดยรวมประมาณ 15 กิโลเมตร มีปริมาณความจุประมาณ 400,000 ลูกบาศก์เมตร
  เชื่อมกันเป็นโครงข่ายทั่วทั้งเขตส่งเสริมอุตสาหกรรมนวนคร ปทุมธานี

  ระบบบำบัดน้ำเสีย

  เขตส่งเสริมอุตสาหกรรม นวนคร ได้ขออนุญาตก่อสร้างโรงงานบำบัดน้ำเสียส่วนกลาง
  ต่อกรมโรงงานอุตสาหกรรม โดยจัดอยู่ในประเภทโรงงานลำดับที่ 101
  เพื่อรองรับน้ำเสียจากโรงงานอุตสาหกรรมเขตชุมชนและการพาณิชย์
  มาทำการบำบัดน้ำเสียให้ได้คุณภาพน้ำที่ดีและอยู่ในเกณฑ์มาตรฐานตามมาตรฐานน้ำทิ้งของประกาศกระทรวงอุตสาหกรรม
  ระบบบำบัดน้ำเสียเป็นระบบ Activeted Sludge แบบ Conventional Aeration
  ที่ทำงานตลอด 24 ชั่วโมงและมีประสิทธิภาพรองรับปริมาณน้ำเสียได้สูงสุดวันละ 26,000
  ลูกบาศก์เมตร ในขณะที่ปัจจุบันมีปริมาณน้ำเสียเข้าสู่ระบบบำบัดน้ำเสีย วันละ 23,000
  ลูกบาศก์เมตร หรือคิดเป็น 88 % ของขีดความสามารถของระบบบำบัดน้ำเสีย
  โดยผลการดำเนินงานของระบบบำบัดน้ำเสีย นวนคร ถือว่ามีประสิทธิภาพที่ดีมาโดยตลอด

  คุณภาพน้ำทิ้งเฉลี่ยของระบบบำบัดน้ำเสียส่วนกลาง เขตส่งเสริมอุตสาหกรรมนวนคร ปทุมธานี
  เมื่อเปรียบเทียบกับค่ามาตรฐานของกรมชลประทานและกระทรวงอุตสาหกรรม

+---------------------+-----------+----------+-----+-----+-----+----+
| ค่ามาตรฐานคุณภาพน้ำทิ้ง  | ค่ามาตรฐาน | ค        | 2   | 2   | 2   | 25 |
|                     |           | ่ามาตรฐาน | 551 | 550 | 549 | 48 |
|                     | กร        |          |     |     |     |    |
|                     | มชลประทาน | กระทรวงอ |     |     |     |    |
|                     |           | ุตสาหกรรม |     |     |     |    |
+---------------------+-----------+----------+-----+-----+-----+----+
| ความเป็นกรด-ด่าง (pH) | 6.5 - 8.5 | 5.5 -    | 7   | 7   | 7 - | 6  |
|                     |           | 9.0      | .23 | .37 | 8   |  - |
|                     |           |          |     |     |     | 8  |
+---------------------+-----------+----------+-----+-----+-----+----+
| Biochemical Oxygen  | < 20      | < 20     | 7   | 8   | 13  | 17 |
| Demand (BOD)        |           |          |     |     |     |    |
| (มิลลิกรัม/ลิตร)        |           |          |     |     |     |    |
+---------------------+-----------+----------+-----+-----+-----+----+
| Chemical Oxygen     | -         | < 120    | 72  | 76  | 77  | 1  |
| Demand (COD)        |           |          |     |     |     | 03 |
| (มิลลิกรัม/ลิตร)        |           |          |     |     |     |    |
+---------------------+-----------+----------+-----+-----+-----+----+
| Suspended Solids    | < 30      | < 50     | 22  | 20  | 28  | 42 |
| (SS) (มิลลิกรัม/ลิตร)   |           |          |     |     |     |    |
+---------------------+-----------+----------+-----+-----+-----+----+

  นอกจากนี้ บริษัทฯยังควบคุมคุณภาพน้ำทิ้งของโรงงานต่างๆ
  ภายในโครงการที่จะปล่อยลงสู่ท่อรวบรวมน้ำเสียไปยังโรงงานบำบัดน้ำเสียส่วนกลางนวนคร
  ให้อยู่ในเกณฑ์มาตรฐานน้ำทิ้งตามที่บริษัทฯ กำหนดไว้
  ในกรณีที่โรงานมีคุณภาพน้ำเสียไม่อยู่ในเกณฑ์มาตรฐานน้ำทิ้งที่กำหนดไว้
  โรงงานดังกล่าวจะต้องทำการบำบัดน้ำเสียเบื้องต้นเพื่อลดความสกปรกให้อยู่ในเกณฑ์มาตรฐานที่กำหนด
  ก่อนระบายน้ำเสียเข้าสู่ระบบบำบัดน้ำเสียส่วนกลางนวนคร ทั้งนี้
  หากโรงงานอุตสาหกรรมใดปล่อยน้ำเสียมีค่าใดค่าหนึ่งเกินกว่ามาตรฐานของบริษัทฯ บริษัทฯ
  จะเรียกเก็บเงินค่าบำบัดน้ำเสียเพิ่มขึ้นจากอัตราปกติ 2-6 เท่า
  ตามปริมาณของเสียที่โรงงานอุตสาหกรรมปล่อยออกมา

  ระบบระบายน้ำเสีย

  ระบบระบายน้ำเสียภายในเขตส่งเสริมอุตสาหกรรมนวนคร เป็นระบบท่อปิด
  และแยกออกจากระบบระบายน้ำฝนที่เป็นระบบเปิด (U-drain) ขนาดเส้นท่อระบายน้ำเสีย
  จะมีขนาดเส้นผ่าศูนย์กลางตั้งแต่ 150, 200, 250, 300, 400, 600, 800 และ 1,000
  มิลลิเมตร โดยสามารถระบายน้ำเสียและรองรับน้ำเสียที่เกิดขึ้นจากกิจกรรมต่างๆ
  ภายในโครงการจากเขตอุตสาหกรรม ที่อยู่อาศัย และเขตพาณิชยกรรม เป็นต้น
  ระบบระบายน้ำเสียจะประกอบไปด้วย บ่อพักน้ำเสีย และสถานีสูบน้ำเสียย่อย
  ก่อสร้างตามแนวท่อระบายน้ำเสียที่มีอยู่รอบโครงการ จำนวน 51 สถานี
  ทำหน้าที่สูบระบายน้ำเสียต่อไปยังโรงงานบำบัดน้ำเสียส่วนกลาง นวนคร

  ระบบป้องกันน้ำท่วม

  เขตส่งเสริมอุตสาหกรรมนวนคร มีระบบป้องกันน้ำท่วม ดังนี้

  เขื่อนดิน : ก่อสร้างคันดินขนาดความกว้างฐานราก 3 เมตร และขนาดความสูงคันดิน 2.50
  เมตร ล้อมรอบพื้นที่โครงการนวนคร ทั้งหมด
  คันดินจะทำหน้าที่ป้องกันน้ำจากภายนอกไหลเอ่อล้นเข้าท่วมโครงการ โดยเฉพาะช่วงฤดูฝน

  คลองระบายน้ำฝน : ภายในโครงการนวนคร มีการขุดคลองเพื่อรองรับน้ำและกักเก็บน้ำมี
  ขนาดพื้นที่ประมาณ 300 ไร่ คิดเป็นความจุปริมาณน้ำได้ 1,200,000 ลูกบาศก์เมตร
  ในช่วงฤดูฝนจะสามารถรองรับปริมาณน้ำฝนอย่างเพียงพอและสูบระบายน้ำออกนอกโครงการ
  โดยสถานีสูบน้ำป้องกันน้ำท่วมของโครงการ

  สถานีสูบน้ำป้องกันน้ำท่วม : ประกอบด้วยสถานีสูบน้ำป้องกันน้ำท่วมด้านทิศเหนือ 1 สถานี
  ติดตั้งเครื่องสูบน้ำขนาด 40 kw จำนวน 7 เครื่อง และสถานีสูบน้ำป้องกันน้ำท่วมด้านทิศใต้ 2
  สถานี ติดตั้งเครื่องสูบน้ำขนาด 40 kw จำนวนทั้งสิ้น 10 เครื่อง
  และสถานีสูบน้ำป้องกันน้ำท่วมของโครงการพรีเมี่ยมโซนอีก 1 สถานี ติดตั้งเครื่องสูบน้ำขนาด 30
  kw จำนวน 3 เครื่อง รวมมีเครื่องสูบน้ำทั้งหมด 20 เครื่อง
  มีความสามารถในการสูบระบายน้ำทั้งหมด 820,800 ลูกบาศก์เมตรต่อวัน
  เพียงพอที่จะระบายน้ำฝนออกนอกโครงการ และบริษัทฯ
  ยังมีการเตรียมความพร้อมการเฝ้าระวังติดตามสถานการณ์น้ำท่วม
  การพัฒนาปรับปรุงเขื่อนดินให้มีความแข็งแรง
  การจัดหาอุปกรณ์เครื่องสูบน้ำป้องกันน้ำท่วมมาใช้งานเพิ่มเติม
  สุดท้ายคือการพัฒนาปรับปรุงขุดลอกคลองภายในโครงการ
  ให้มีระดับความลึกที่เก็บกักปริมาณน้ำฝนได้เพิ่มขึ้นเป็นประจำทุกปี ทำให้ในปี 2551
  เขตส่งเสริมอุตสาหกรรม ปทุมธานี ไม่ประสบปัญหาน้ำท่วม

  ระบบน้ำเพื่ออุตสาหกรรม

  โรงผลิตน้ำเพื่ออุตสาหกรรม เปิดให้บริการตั้งแต่เดือนมิถุนายน 2550 บนเนื้อที่ประมาณ 39
  ไร่ภายในเขตส่งเสริมอุตสาหกรรมนวนคร ปทุมธานี
  น้ำจากส่วนนี้เป็นน้ำเพื่ออุตสาหกรรมที่จำหน่ายให้กับเขตโรงงานอุตสาหกรรมเท่านั้น
  โดยนำน้ำมาจากแม่น้ำเจ้าพระยา ส่งผ่านท่อส่งน้ำดิบ HDPE ขนาด 900 มิลลิเมตร
  เป็นระยะทางประมาณ 8 กิโลเมตร มายังโรงผลิตน้ำฯ
  ที่ตั้งอยู่ภายในเขตส่งเสริมอุตสาหกรรมนวนคร ปทุมธานี เพื่อผ่านกระบวนการผลิตน้ำ
  โดยผู้เชี่ยวชาญและมีประสบการณ์ด้านระบบผลิตน้ำฯ ให้ได้น้ำที่สะอาด และมีคุณภาพตามมาตรฐาน
  มอก. ซึ่งโรงผลิตน้ำฯ มีการตรวจสอบคุณภาพของน้ำ ด้วยเครื่องมือ และอุปกรณ์ที่ทันสมัยในห้อง
  lab ภายในโรงผลิตน้ำฯ เป็นประจำทุก 3 ชั่วโมง

  ปัจจุบันโรงผลิตน้ำฯ มีกำลังการผลิตที่ 45,000 ลบ.ม./วัน และจะเพิ่มกำลังการผลิตเป็น
  75,000 ลบ.ม./วัน ในอนาคต เพื่อรองรับการขยายตัวของโรงงานที่ตั้งอยู่ในปัจจุบัน
  และที่จะเกิดขึ้นในอนาคต

คุณภาพน้ำจากโรงผลิตน้ำฯ

+----------+-------------+-------------+------+-------+--------------+
| ดัช       | pH          | Corlor      | T    | Odor  | Turbidity    |
| นีคุณภาพน้ำ |             |             | aste |       |              |
|          | (มาตรฐาน    | (มาตรฐาน <  |      |       | (มาตรฐาน < 5 |
|          | 6.5-8.5)    | 5)          |      |       | )            |
+----------+-------------+-------------+------+-------+--------------+
|          |             | Plt-Cblt    |      |       | NTU          |
+----------+-------------+-------------+------+-------+--------------+
| ม.ค.-51  | 6.88        | 1.64        | ไ    | ไ     | 0.25         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.พ.-51  | 7.46        | 1.74        | ไ    | ไ     | 0.22         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| มี.ค.-51  | 7.39        | < 0.30      | ไ    | ไ     | 0.71         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| เม.ย.-51 | 7.27        | 1.43        | ไ    | ไ     | 0.47         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| พ.ค.-51  | 7.64        | < 0.30      | ไ    | ไ     | 0.21         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| มิ.ย.-51  | 7.75        | 3.81        | ไ    | ไ     | 0.42         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.ค.-51  | 7.85        | 3.33        | ไ    | ไ     | 0.51         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ส.ค.-51  | 7.52        | <0.30       | ไ    | ไ     | 0.70         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ก.ย.-51  | 7.48        | <0.30       | ไ    | ไ     | 0.25         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ต.ค.-51  | 7.39        | <0.30       | ไ    | ไ     | 0.25         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| พ.ย.-51  | 7.7         | <0.30       | ไ    | ไ     | 0.14         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+
| ธ.ค.-51  | 7.55        | 3.33        | ไ    | ไ     | 0.57         |
|          |             |             | ม่มีรส | ม่มีกลิ่น |              |
+----------+-------------+-------------+------+-------+--------------+

  ระบบน้ำประปา

  น้ำประปา จากการประปาส่วนภูมิภาค บริษัท นวนครฯ ได้ทำสัญญาซื้อขายกับการประปาฯ
  เพื่อจำหน่ายน้ำประปาให้กับเขตที่อยู่อาศัย และพาณิชยกรรม
  ภายในเขตส่งเสริมอุตสาหกรรมนวนคร ปทุมธานีโดยท่อส่งน้ำหลักจากการประปาฯ
  เข้ามาทางถนนนวนครสาย 1 และ5 และบริษัท นวนครฯ ได้วางท่อต่อจากท่อของการประปาฯ
  เพื่อส่งน้ำไปยังเขตที่อยู่อาศัย และพาณิชยกรรม ต่อไป

  ระบบน้ำประปาที่ให้กับพื้นที่เขตส่งเสริมอุตสาหกรรมนวนคร บริษัทจัดหามาจาก 2 แหล่ง

  1.ใช้น้ำเพื่ออุตสาหกรรมที่ บริษัท นวนคร จำกัด (มหาชน)
  ได้จัดสร้างโรงผลิตน้ำเพื่ออุตสาหกรรรมให้กับลูกค้า โดยจะมีมาตรฐาน/คุณภาพน้ำที่สูงกว่าเดิม
  และมีปริมาณเพียงพอต่อความต้องการของผู้ลงทุนปัจจุบันสามารถผลิตน้ำน้ำเพื่อการอุตสาหกรรมได้วันละ
  4,5000 ล.บ.ม./วัน

  2.จัดซื้อน้ำประปาจากการประปาภูมิภาค โดยต่อท่อภายในโครงการเข้ากับท่อหลักของการ

  ประปาส่วนภูมิภาค

  อนึ่ง
  น้ำทิ้งที่ผ่านการบำบัดของบริษัทจะไหลลงสู่คลองระบายน้ำภายในและรอการสูบออกภายนอกโครงการ
  ซึ่งปกติค่า SS จะอยู่ในเกณฑ์มาตรฐาน แต่เมื่อไหลลงสู่คลองแล้วจะมีน้ำจากพื้นถนน
  และจากรางระบายน้ำฝนไหลลงคลองด้วย ทำให้น้ำคลองมีตะกอนและเศษหินดินทรายปะปนอยู่
  และเมื่อบริษัทสูบน้ำเพื่อระบายออกสู่ภายนอกโครงการทำให้ตะกอนและเศษหินดินทรายปะปนไปด้วย
  ค่า SS อาจสูงกว่าเกณฑ์มาตรฐานของกรมชลประทานได้ในบางครั้ง
  แต่ไม่เกินค่ามาตรฐานของกระทรวงอุตสาหกรรม บริษัทและกรมชลประทาน
  ได้กำหนดแนวทางแก้ไขร่วมกัน
  โดยได้ดำเนินการก่อสร้างผนังปะทะน้ำและติดตั้งประตูระบายน้ำบริเวณที่จะปล่อยน้ำออกนอกโครงการเพื่อพักน้ำให้ตกตะกอนก่อนไหลลงสู่คลองชลประทานตามแบบที่กรมชลประทานกำหนด
  ซึ่งได้ดำเนินการแล้วเสร็จครบทั้ง 3 สถานี ในปี 2549 ได้แก่ สถานีสูบน้ำที่ 1, 2, และ 3
  และบริษัทยังได้ขุดลอกคลองระบายน้ำภายในโครงการเพื่อพัฒนาคุณภาพน้ำให้ดีขึ้นอีกทางหนึ่ง
  ซึ่งจากผลคุณภาพน้ำทิ้งเฉลี่ยของปี 2550 พบว่าค่า SS อยู่ในเกณฑ์มาตรฐานของกรมชลประทาน
  แต่อย่างไรก็ตาม
  บริษัทได้รับแจ้งจากกรมชลประทานให้ดำเนินการแก้ไขการระบายน้ำเสียลงลำรางสาธารณะ
  (ลำรางวังปลาย) ของประชาชนในหมู่บ้านไทยธานีที่ตั้งอยู่ในโครงการเขตส่งเสริมอุตสาหกรรม
  นวนคร (ปทุมธานี) ซึ่งมีปัญหามาตั้งแต่ปี 2535 โดยปัญหาที่เกิดขึ้นเป็นผลมาจากบริษัท
  เอส.แอล.ซี. (ประเทศไทย) จำกัด (“บริษัทคู่กรณี”)
  ซึ่งเป็นเจ้าของโครงการหมู่บ้านไทยธานีไม่ได้ก่อสร้างระบบระบายน้ำเสียให้เป็นไปตามแบบแปลนที่กำหนดไว้
  ทำให้มีน้ำเสียจากหมู่บ้านไทยธานีระบายลงสู่ลำรางสาธารณะของทางราชการ (ลำรางวังปลาย)
  ทำให้เกิดปัญหาด้านสิ่งแวดล้อมแก่ผู้อยู่อาศัยในบริเวณใกล้เคียง
  บริษัทจึงได้ยื่นฟ้องบริษัทคู่กรณีเพื่อเรียกค่าเสียหายจากการซ่อมแซมระบบสาธารณูปโภค
  และค่าเสียหายอื่นๆ ต่อมาบริษัทได้ทำสัญญาประนีประนอมยอมความกับคู่กรณีต่อหน้าศาล
  โดยบริษัทได้รับเงินชดเชยเพื่อเป็นค่าใช้จ่ายในการก่อสร้างปรับปรุงระบบสาธารณูปโภคต่างๆ
  ในหมู่บ้านไทยธานี จำนวน 10.20 ล้านบาท ทั้งนี้
  ในส่วนของการปรับปรุงระบบสาธารณูปโภคของหมู่บ้านไทยธานี
  บริษัทมีแผนที่จะก่อสร้างท่อดักน้ำเสีย (INTERCEPTER)
  เพื่อรับน้ำเสียจากหมู่บ้านไทยธานีไปบำบัดยังโรงงานบำบัดน้ำเสียส่วนกลางของบริษัท
  แบ่งระยะดำเนินการเป็น 12 โครงการ มีมูลค่าโครงการประมาณ 28.48 ล้านบาท
  โดยเงินลงทุนส่วนหนึ่งได้จากเงินค่าชดเชยของคู่กรณี
  ส่วนที่เหลือบริษัทจะเป็นผู้รับผิดชอบเองทั้งหมด ซึ่งในปี 2547
  บริษัทได้ดำเนินการแล้วเสร็จไปแล้วจำนวน 6 โครงการ ได้แก่
  การก่อสร้างและปรับปรุงท่อระบายน้ำเสีย บ่อพักน้ำเสีย และบ่อสูบน้ำเสีย มีมูลค่างาน 14.38
  ล้านบาท

  ในปี 2548 บริษัทได้ว่าจ้าง บริษัทที่ปรึกษาด้านสิ่งแวดล้อม (บริษัท อี-สแควร์
  สิ่งแวดล้อมและวิศวกรรม จำกัด)
  ทำการศึกษาความเป็นไปได้โครงการออกแบบก่อสร้างระบบบำบัดน้ำเสียของหมู่บ้านไทยธานี
  โดยศึกษารูปแบบการบำบัดน้ำเสียจากชุมชนหมู่บ้านไทยธานี
  ซึ่งเป็นแนวทางการแก้ไขปัญหาในระยะยาวอย่างถาวร
  โดยผลการศึกษาออกแบบจะใช้พื้นที่ของลำรางสาธารณะ (ลำรางวังปลาย)
  ซึ่งปัจจุบันเป็นแหล่งรองรับน้ำเสียจากหมู่บ้านไทยธานี ซึ่งมีสภาพตื้นเขิน และมีวัชพืชหนาแน่น
  โดยบริษัทจะนำมาพัฒนาปรับปรุงและก่อสร้างระบบบำบัดน้ำเสียของหมู่บ้านไทยธานี
  ซึ่งออกแบบเป็นระบบบำบัดน้ำเสียกึ่งธรรมชาติ เรียกว่า ระบบบำบัดน้ำเสียแบบสระเติมอากาศ
  (Aerated Lagoon)
  โดยการศึกษาออกแบบระบบบำบัดน้ำเสียของหมู่บ้านไทยธานีดำเนินการแล้วเสร็จในเดือนกุมภาพันธ์
  2549 ซึ่งในปี 2549 นี้ บริษัทได้พิจารณาวางแผนงานปรับปรุงสภาพลำรางสาธารณะ
  (ลำรางวังปลาย) เพื่อก่อสร้างระบบบำบัดน้ำเสียของหมู่บ้านไทยธานี
  แต่เนื่องจากลำรางสาธารณะ (ลำรางวังปลาย) อยู่ในความรับผิดชอบของเทศบาลเมืองท่าโขลง
  บริษัทจึงจำเป็นต้องดำเนินการขออนุญาตพัฒนาปรับปรุงสภาพลำรางสาธารณะจากเทศบาลเมืองท่าโขลง
  ซึ่งบริษัทได้ดำเนินการขออนุญาตแล้วตั้งแต่ปี 2549 และอยู่ในระหว่างขั้นตอนการพิจารณาอนุญาต
  โดยในปี 2550 บริษัทยังไม่ได้รับการแจ้งผลการพิจารณาจากหน่วยงานราชการที่เกี่ยวข้อง

  จากการที่บริษัทยังไม่ได้รับแจ้งผลการพิจารณาการขออนุญาตพัฒนาปรับปรุงลำรางสาธารณะ
  (ลำรางวังปลาย) เพื่อก่อสร้างระบบบำบัดน้ำเสียของหมู่บ้านไทยธานีจากเทศบาลเมืองท่าโขลง
  ประกอบกับในปี 2550
  บริษัทได้ดำเนินโครงการออกแบบรวมก่อสร้างระบบบำบัดน้ำเสียกลางนวนคร (ส่วนขยาย)
  เพื่อรองรับปริมาณน้ำเสียที่เพิ่มขึ้นในโครงการ โดยมีระยะเวลาของโครงการรวม 17 เดือน
  แล้วเสร็จในเดือน มีนาคม 2552
  ดังนั้นบริษัทจึงพิจารณาวางแผนที่จะดำเนินการปรับปรุงระบบระบายน้ำเสียของหมู่บ้านไทยธานีโดยการก่อสร้างท่อดักน้ำเสีย(INTERCEPTOR)
  เพื่อรับน้ำเสียจากหมู่บ้านไทยธานีเข้าสู่ระบบบำบัดน้ำเสียกลางนวนคร (ส่วนขยาย)
  ต่อเนื่องจากโครงการเดิมที่ได้ดำเนินโครงการเสร็จเรียบร้อยแล้ว 6 โครงการ หรือคิดเป็น 50
  % ของโครงการทั้งหมด (12 โครงการ) โดยเหลืออีกเพียง 6 โครงการ
  ซึ่งบริษัทจะดำเนินการให้แล้วเสร็จทั้งหมด แทนการก่อสร้างระบบบำบัดน้ำเสียของหมู่บ้านไทยธานี
  ซึ่งเมื่อบริษัทดำเนินการก่อสร้างท่อดักน้ำเสียแล้วเสร็จเรียบร้อยครบทั้ง 12 โครงการ
  จะมีผลทำให้น้ำคลองมีคุณภาพดียิ่งขึ้นก่อนที่จะทำการสูบระบายออกนอกโครงการ

  ระบบบริหารจัดการขยะมูลฝอยทั่วไป

  เนื่องจากเขตส่งเสริมอุตสาหกรรมนวนคร มีบ้านพักอาศัย หอพัก ร้านค้า และโรงงาน
  จึงต้องการระบบบริหารจัดการขยะมูลฝอยทั่วไปที่ดำเนินการตาม พรบ. โรงงาน พ.ศ. 2535
  ฉบับที่ 2 ของกรมโรงงาน กระทรวงอุตสาหกรรม เรื่อง การ กำจัดสิ่งปฏิกูลหรือวัสดุที่ไม่ใช้แล้ว
  พ.ศ. 2548 สำหรับในส่วนของสิ่งปฎิกูล หรือวัสดุที่ไม่ใช้แล้วที่ไม่เป็นของเสียอันตราย ( Non –
  Hazardous Waste ) ที่เกิดจากสำนักงาน บ้านพักอาศัย และโรงอาหารภายในบริเวณโรงงาน
  ที่อยู่ภายในโครงการเขตส่งเสริมอุตสาหกรรมนวนคร บริษัทได้มอบหมายให้ บริษัท เจ. รัฐกานต์
  จำกัด เป็นผู้ดำเนินการจัดเก็บและนำไปกำจัด ตามขั้นตอนต่อไป
  สำหรับของเสียที่เกิดจากการผลิตภายในโรงงาน รวมถึงของเสียอันตราย (Hazardous waste
  Absolute entry :HA ) และอาจเป็นของเสียอันตราย ขึ้นกับองค์ประกอบ (Hazardous
  waste – Mirror entry : HM ) นั้น ทางโรงงานสามารถติดต่อกับบริษัท
  เพื่อการขอบริการตามประเภท และวิธีกำจัด ตามขั้นตอนการควบคุมกำหนด
  และการอนุญาตโดยกรมโรงงาน กระทรวงอุตสาหกรรม

  ระบบไฟฟ้า

  ภายในโครงการเขตส่งเสริมอุตสาหกรรมนวนครมีสถานีไฟฟ้าย่อยจำนวน 3 สถานี
  โดยระบบจำหน่ายสายป้อนไฟฟ้าแรงสูง ได้รับการจัดแบ่งจ่ายโหลดไว้อย่างสมบูรณ์
  ทั้งยังสามารถต่อเชื่อมระบบเข้ากับระบบของสถานีไฟฟ้าย่อยบางเขนและสถานีไฟฟ้าย่อยบางปะอินในกรณีที่เกิดความไม่เสถียรของแรงดัน
  หรือความล้มเหลวของกำลังไฟฟ้า

  ระบบโทรศัพท์

  ระบบโทรศัพท์ให้บริการโดย บริษัท ทีทีแอนด์ที จำกัด (มหาชน) โดยมีรูปแบบการให้บริการดังนี้

  - โครงข่ายภายในเชื่อมโยงด้วยใยแก้วนำแสง (Obtic Fiber Cable)
  เพื่อให้บริการโทรศัพท์และการสื่อสารข้อมูลด้วยความเร็วสูง

  - รองรับการเชื่อมโยงได้หลายรูปแบบตามความเหมาะสมของความเร็วที่ใช้บริการ เช่น บริการ
  IP-VPN, บริการสื่อสารข้อมูลผ่านโลกอินเตอร์เน็ท (Maxnet Lest Line)
  โดยสามารถรองรับการให้บริการที่ความเร็วตั้งแต่ 64 Kbps ถึง 155 Kbps

  - สามารถติดต่อกันได้ทุกจุดภายในองค์กร (Any to Any Connectivity within
  Enterprise)

  - รองรับการกำหนดคุณภาพบริการ (Quality of Service)

  - มีระบบเฝ้าระวัง (Monitoring System)
  แจ้งความผิดปกติในการใช้งานของลูกค้าเพื่อให้สามารถแก้ปัญหาได้รวดเร็ว

  - มีทีมงานเฉพาะ ในการวิเคราะห์และแก้ไขปัญหา ที่เกิดขึ้นในการใช้บริการของลูกค้า

  ระบบรักษาความปลอดภัย

  ภายในโครงการมีระบบกล้องวงจรปิด CCTV ตามจุดต่างๆ ของโครงการ
  เพื่อควบคุมความปลอดภัยและบริษัทได้ว่าจ้างให้บริษัท นวนคร อินเตอร์เนชั่นแนล การ์ด จำกัด
  (บริษัทที่เกี่ยวข้องกัน) ซึ่งเป็นบริษัทให้บริการด้านการรักษาความปลอดภัย
  ดูแลและจัดหายามรักษาความปลอดภัย ตลอด 24 ชั่วโมง
  ปัจจุบันมียามรักษาความปลอดภัยทำงานดูแลภายในโครงการทั้งสิ้นประมาณ 138 คน
  โดยบริษัทจะเป็นผู้ดูแลควบคุมและตรวจสอบมาตรฐานในการรักษาความปลอดภัยอย่างสม่ำเสมอ

  ระบบท่อก๊าซ

  บริษัทได้ร่วมกับบริษัท ปตท. จำกัด (มหาชน) (ปตท.)
  วางท่อก๊าซภายในเขตอุตสาหกรรมของโครงการเพื่อให้บริการก๊าซธรรมชาติแก่โรงงานอุตสาหกรรมที่สนใจ
  เนื่องจากก๊าซธรรมชาติถือเป็นพลังงานที่มีต้นทุนต่ำ สะอาด และไม่มีผลกระทบต่อสิ่งแวดล้อม
  จึงเป็นปัจจัยที่สำคัญของผู้ประกอบธุรกิจนิคมอุตสาหกรรมเพื่อสร้างจุดเด่นและดึงดูดความสนใจของลูกค้า
  ปัจจุบัน บริษัท
  ปตท.ได้เปิดให้บริการจ่ายก๊าซให้กับโรงงานที่ต้องการแล้วโดยบริษัทจะได้รับค่าตอบแทนตามปริมาณการใช้ก๊าซของลูกค้าภายในโครงการตามอัตราที่ตกลงกัน
  รวมถึงบริษัทยังได้รับค่าเช่าพื้นที่สำหรับระบบตรวจสอบและจ่ายก๊าซอีกด้วย

  2. จุดเด่นของโครงการ นวนคร ปทุมธานี

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

1.  ใกล้กรุงเทพฯ เพียง 46 กิโลเมตร

2.  ใกล้ท่าอากาศยานกรุงเทพฯ และสนามบินสุวรรณภูมิเพียง 20 และ 60 กิโลเมตรตามลำดับ

3.  ใกล้ท่าเรือคลองเตยเพียง 60 กิโลเมตร

4.  ได้รับการยกเว้น ภาษีสรรพสามิต

-   จุดเชื่อมต่อความเจริญของอุตสาหกรรมตอนบนทั้งภาคเหนือ ภาคตะวันออกเฉียงเหนือ

-   มีการขนส่งและการคมนาคมสะดวก

1.  ถนนมาตรฐาน 10 เลน

2.  ใกล้สถานีรถไฟ

3.  ใกล้ถนนวงแหวนรอบนอก

  นครราชสีมา

  1. สรุปสิทธิประโยชน์ของผู้ซื้อที่ดินภายในโครงการเขตประกอบการอุตสาหกรรมนวนคร

-   สิทธิและประโยชน์ตามประกาศสำนักงานคณะกรรมการส่งเสริมการลงทุน (BOI) เขต 3

  1. ให้ได้รับการยกเว้นอากรขาเข้าเครื่องจักร

  2. ให้ได้รับยกเว้นภาษีเงินได้นิติบุคคลเป็นระยะเวลา 8 ปี

  3. ให้ได้รับยกเว้นอากรขาเข้าสำหรับวัตถุดิบหรือวัสดุจำเป็นสำหรับส่วนที่
  ผลิตเพื่อการส่งออกเป็นระยะเวลา 5 ปี

  4. ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุน 50%
  ของอัตราปกติเป็นเวลา 5 ปี

  5. ให้หักค่าขนส่ง,ค่าไฟฟ้าและค่าประปา 2 เท่าเป็นเวลา 10 ปี

  6. ให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิ 25% ของเงินที่ลงทุนไปแล้ว
  นอกเหนือไปจากการหักค่าเสื่อมราคาตามปกติ

  7.ได้รับการลดหย่อนอากรขาเข้าวัตถุดิบหรือวัสดุที่จำเป็น
  สำหรับส่วนที่ผลิตเพื่อจำหน่ายเพื่อจำหน่ายในประเทศ 75% เป็นเวลา 5 ปี

  ระบบถนน

  ถนนสายหลักเชื่อมต่อกับทางคู่ขนานถนนมิตรภาพ กม.231 โดยถนนเขตประกอบการอุตสาหกรรม
  นวนคร นครราชสีมา นั้นมีถนนสายหลัก 4 เลน สายรอง 2 เลน เป็นคอนกรีตเสริมเหล็ก
  พร้อมไหล่ทางแอสฟัสต์ติกคอนกรีตข้างละ 2 เมตร

  ระบบระบายน้ำฝนและเขื่อนดินป้องกันน้ำท่วม

  เขตประกอบการอุตสาหกรรมนวนคร นครราชสีมาจะก่อสร้างแนวเขื่อนดินโดยรอบพื้นที่โครงการ
  เพื่อป้องกันน้ำฝนจากภายนอกอีกทั้งประกาศเขตที่ดินกับที่ดินข้างเคียงโดยภายในโครงการจะจัดเตรียมระบบระบายน้ำ
  เช่น ท่อระบายน้ำและบ่อพักตามแนวถนนสายหลัก ตลอดจนรางระบายน้ำ คสล.
  เรียงขนานตามแนว 2 ฝั่งถนน เพื่อรวบรวมน้ำฝนเข้าสู่บ่อพักน้ำฝน
  โดยจัดตั้งสถานีสูบน้ำฝนจำนวน 4 แห่งรอบ ๆ
  โครงการโดยจะดำเนินการสูบน้ำออกจากบ่อกักเก็บน้ำโดยอัตโนมัติ
  เพื่อระบายน้ำออกคลองสาธารณะ

  ระบบน้ำเพื่ออุตสาหกรรม

  เขตประกอบการอุตสาหกรรมนวนคร นครราชสีมา ได้จัดเตรียมอ่างเก็บน้ำดิบบนพื้นที่กว่า 60 ไร่
  ปริมาณความจุ 1,000,000 ลบ.เมตร พร้อมทั้งจัดตั้งสถานีสูบน้ำดิบจากลำตะคอง
  บริเวณเขื่อนกุดหิน ใส่ท่อส่งน้ำดิบมาตามแนวถนนสาธารณประโยชน์ ระยะทาง 13.5 กม.
  ส่งน้ำดิบมายังอ่างเก็บน้ำดิบของโครงการ เพื่อใช้ในขบวนการผลิตน้ำเพื่ออุตสาหกรรม
  ระบบผลิตน้ำเพื่ออุตสาหกรรม ได้กำหนดไว้มีกำลังการผลิตที่ 20,000 ลบ.เมตร/วัน เมื่อครบ 3
  เฟส ปัจจุบันกำลังการผลิตอยู่ที่ 5,000 ลบ.เมตร/วัน
  ผลการวิเคราะห์คุณภาพน้ำเป็นไปตามมาตรฐาน กปน.
  ส่วนระบบจ่ายน้ำของโครงการได้จัดเตรียมระบบจ่ายน้ำเป็นชนิดแรงดันอัดแรงดันในเส้นท่อโดยใช้เครื่องสูบน้ำพร้อมชุดควบคุมแรงดันอัตโนมัติในเส้นท่อ

  ระบบบำบัดน้ำเสีย

  เขตประกอบการอุตสาหกรรมนวนคร นครราชสีมา ได้เตรียมท่อรวบรวมน้ำเสียโดยใช้ท่อ HDPE
  (PN.4) ฝังดินลึกใต้ดินประมาณ 1.50-3.00 เมตร เรียงขนานตามแนวถนนทั้ง 2 ฝั่ง
  พร้อมจัดเตรียมบ่อพักน้ำเสียขนาด 1.60 x 1.60 ทุกๆ ระยะห่าง 40 เมตร/ 1 บ่อ
  เพื่อรวบรวมน้ำเสียจากโรงงานทั้งหมดเข้าสู่ระบบบำบัดน้ำเสียกลาง

  ตามระเบียบของทางโครงการกำหนดให้ทางโรงงานมีจุดปล่อยน้ำเสียเพียง 1 จุด
  ที่บ่อตรวจน้ำเสียโดยจะมีการเก็บตัวอย่างน้ำเสียไปวิเคราะห์ไปวิเคราะห์ทุก ๆ เดือน
  หากตรวจสอบพบว่าไม่ผ่านเกณฑ์ควบคุม
  ทางโรงงานจะต้องดำเนินการกักเก็บน้ำไว้จนกว่าจะตรวจสอบและแก้ไขจนแล้วเสร็จ

  เนื่องจากน้ำเสียที่เกิดจากอุตสาหกรรมต่างๆ ภายในเขตประกอบการฯ
  จะมีลักษณะของน้ำเสียที่แตกต่างกันมาก ทางโครงการจึงกำหนดให้น้ำเสียที่โรงงานต่างๆ
  จะสามารถปล่อยระบายเข้าสู่ระบบบำบัดน้ำเสียกลางจะต้องมีลักษณะเป็นไปตามเกณฑ์ที่กำหนดไว้
  โดยจะแจ้งให้ทราบตั้งแต่เริ่มเข้ามาตั้งโรงงาน ในกรณีที่น้ำเสียจากโรงงานนั้นๆ
  มีความเข้มข้นของสารมากกว่าเกณฑ์ที่กำหนด ทางโครงการกำหนดให้โรงงานนั้นๆ
  จะต้องทำการบำบัดเบื้องต้นให้ได้ลักษณะตามเกณฑ์ที่กำหนดเสียก่อนที่จะระบาย
  ส่งไปบำบัดยังระบบบำบัดน้ำเสียกลาง

  ระบบบำบัดน้ำเสียกลางเป็นระบบตะกอนเร่งเติมอากาศนาน (Activated Sludge
  Aeration) มีความสามารถรองรับน้ำเสียได้ 8,000 ลบ.เมตร/วัน เมื่อครบ 3 เฟส
  ปัจจุบันได้ดำเนินการก่อสร้างระบบบำบัดน้ำเสียในเฟส 1 แล้ว มีกำลังการบำบัดอยู่ 300
  ลบ.เมตร/วัน โดยในช่วงเริ่มต้นมีความพร้อมที่จะขยายกำลังการบำบัดเป็น 1,000 และ 2,000
  ลบ.เมตร ตามปริมาณน้ำเสียที่เข้าสู่ระบบจริง

  ระบบกำจัดขยะ

  การกำจัดขยะของโครงการได้พิจารณาเลือกใช้บริการขนส่งและกำจัดขยะอุตสาหกรรมและของเสียอันตราย
  จากบริษัทที่ได้รับอนุญาตจากกระทรวงอุตสาหกรรม (โรงงานประเภท 101 และ 105)
  นอกจากนั้นแล้วทางโครงการได้พิจารณาร่วมมือกับบริษัทที่มีความเชี่ยวชาญในการคัดแยกขยะอุตสาหกรรม
  (โรงงานประเภท 106) เพื่อนำกลับมาใช้ซ้ำ
  และขยะที่นำไปหมุนเวียนผลิตใหม่เพื่อให้สามารถใช้ทรัพยากรให้ได้ประโยชน์สูงสุด
  อีกทั้งเป็นการลดปริมาณของขยะอีกด้วย
  โดยทางโครงการได้จัดเตรียมอาคารโรงพักขยะไว้ภายในโครงการบนพื้นที่กว่า 1,000
  ตารางเมตร เพื่อรองรับขยะที่เกิดขึ้นภายในโครงการ

  ระบบไฟฟ้า

  เขตประกอบการอุตสาหกรรมนวนครนครราชสีมา ได้จัดตั้งสถานีไฟฟ้าย่อยขนาด

  2 x50 MVA. ภายในโครงการโดย กฟภ. และสามารถจำหน่ายไฟฟ้าได้ทั้ง 2 ระบบ คือ 22
  kv. และ 115 kv.

  ระบบโทรศัพท์

  - ระบบโทรศัพท์ในเขตประกอบการอุตสาหกรรมนวนคร ให้บริการโดย TT&T และ TOT
  โดยมีรูปแบบการให้บริการดังนี้

  - โครงข่ายภายในเชื่อมโยงด้วยใยแก้วนำแสง(Obtic Fiber Cable)
  เพื่อให้บริการโทรศัพท์และการสื่อสารข้อมูลด้วยความเร็วสูง

  - รองรับการเชื่อมโยงได้หลายรูปแบบตามความเหมาะสมของความเร็วที่ใช้บริการ เช่น บริการ
  IP-VPN, บริการสื่อสารข้อมูลผ่านโลกอินเตอร์เน็ท (Maxnet Lest Line)
  โดยสามารถรองรับการให้บริการที่ความเร็วตั้งแต่ 64 Kbps ถึง 155 Kbps

  - สามารถติดต่อกันได้ทุกจุดภายในองค์กร (Any to Any Connectivity within
  Enterprise)

  - รองรับการกำหนดคุณภาพบริการ (Quality of Service)

  - มีระบบเฝ้าระวัง (Monitoring System)
  แจ้งความผิดปกติในการใช้งานของลูกค้าเพื่อให้สามารถแก้ปัญหาได้รวดเร็ว

  - มีทีมงานเฉพาะ ในการวิเคราะห์และแก้ไขปัญหา ที่เกิดขึ้นในการใช้บริการของลูกค้า

  ระบบรักษาความปลอดภัย

  มีบริการด้านการรักษาความปลอดภัย และมีเจ้าหน้าที่รักษาความปลอดภัย ดูแล
  ภายในโครงการตลอด 24 ชั่งโมง
  และมีการควบคุมดูแลและตรวจสอบมาตรฐานในการรักษาความปลอดภัยอย่างสม่ำเสมอ
  พร้อมจัดเตรียมระบบ CCTV วงจรปิด เก็บข้อมูลต่าง ๆ ตลอด 24 ชม.
  เพิ่มศักยภาพในด้านความปลอดภัย

  ภายในเขตประกอบการอุตสาหกรรมฯ ได้จัดเตรียมหัวดับเพลิงตามแนวถนนโดยรอบพื้นที่โครงการ
  โดยมีระยะห่างกันไม่เกิน 150 เมตร
  เพื่อควบคุมเพลิงตลอดจนรถดับเพลิงและรถตรวจการณ์เพื่อใช้ในการให้บริการแก่ทางผู้ประกอบการอีกด้วย

  2. จุดเด่นของโครงการ นวนคร นครราชสีมา

-   ได้รับสิทธิประโยชน์สูงสุดจาก BOI ZONE 3

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

-   ประหยัดค่าใช้จ่ายในการก่อสร้าง เนื่องจากสภาพพื้นที่เป็นชั้นหินแข็ง

-   สามารถทำการก่อสร้างโรงงานได้ทันทีโดยไม่ต้องขอใบอนุญาต

-   ได้รับส่วนลดค่าใช้ไฟฟ้า 10 % เป็นระยะเวลา 5 ปี

-   มีการขนส่งและการคมนาคมสะดวก

-   มีความพร้อมด้านระบบสาธารณูปโภคพื้นฐาน เช่น สถานีไฟฟ้าย่อย น้ำเพื่ออุตสาหกรรมโทรศัพท์
    ถนนภายในโครงการ ระบบป้องกันน้ำท่วม ระบบจัดเก็บและกำจัดขยะ ระบบดับเพลิง
    และระบบรักษาความปลอดภัยภายในโครงการ

-   มีอ่างเก็บน้ำดิบมีความจุถึง 1 ล้านลูกบาศก์เมตร

  ข) การให้บริการระบบสาธารณูปโภค

  บริษัทเป็นผู้ให้บริการระบบสาธารณูปโภคภายในเขตส่งเสริมอุตสาหกรรมนวนครแต่เพียงผู้เดียว
  โดยบริษัทมีรายได้จากการให้บริการในแต่ละปีเฉลี่ยร้อยละ 67 ของรายได้รวม
  ซึ่งสามารถแบ่งกลุ่มธุรกิจการให้บริการเป็น 4 ประเภท ดังนี้

  1. ค่าน้ำประปาและน้ำเพื่ออุตสาหกรรม

  บริษัทให้บริการน้ำประปา ครอบคลุมพื้นที่ในเขตอุตสาหกรรม
  และเขตที่อยู่อาศัยในเขตส่งเสริมอุตสาหกรรมนวนคร โดยบริษัทจะจัดเก็บค่าบริการน้ำประปา
  จากผู้ประกอบกิจการในเขตอุตสาหกรรม ตามปริมาณการใช้น้ำในแต่ละเดือน
  โดยจะนำปริมาณการใช้น้ำคูณด้วยอัตราค่าน้ำประปาต่อหน่วย ซึ่งเป็นอัตราคงที่
  สำหรับการจัดเก็บค่าบริการน้ำประปาในเขตที่อยู่อาศัยจะจัดเก็บโดยนำปริมาณการใช้น้ำของแต่ละหลังในแต่ละเดือนคูณด้วยอัตราค่าน้ำประปาต่อหน่วย
  ซึ่งเป็นอัตราก้าวหน้า
  กล่าวคือหากบ้านหลังใดใช้น้ำประปาปริมาณน้อยก็จะเสียค่าบริการน้ำประปาในอัตราต่อหน่วยต่ำ
  แต่หากหลังใดใช้น้ำประปาปริมาณมาก ก็จะเสียค่าบริการมากขึ้นเป็นลำดับ
  นอกจากนี้บริษัทยังเรียกเก็บค่ารักษามาตรวัดน้ำเป็นรายเดือนตามขนาดของมาตรวัดน้ำด้วย
  ทั้งนี้บริษัทมีรายได้ค่าบริการน้ำ คิดเป็นประมาณร้อยละ 69 ของรายได้ค่าบริการทั้งสิ้น

  ค่าน้ำเพื่ออุตสาหกรรม

  บริษัท นวนครฯ ให้บริการน้ำเพื่ออุตสาหกรรมกับโรงงานต่างๆ ภายในเขตส่งเสริมอุตสาหกรรม
  นวนคร ปทุมธานี โดยจัดเก็บค่าบริการตามปริมาณการใช้น้ำในแต่ละเดือน ด้วยอัตราคงที่
  ทั้งนี้บริษัทมีรายได้จากค่าน้ำเพื่ออุตสาหกรรมประมาณร้อยละ 54 ของรายได้ค่าบริการทั้งสิ้น

  ค่าน้ำประปา

  บริษัท นวนครฯ ให้บริการน้ำประปากับเขตที่อยู่อาศัย และพาณิชยกรรม
  ภายในเขตส่งเสริมอุตสาหกรรมนวนคร ปทุมธานี
  โดยจัดเก็บค่าบริการตามปริมาณการใช้น้ำในแต่ละเดือน ด้วยอัตราก้าวหน้า ทั้งนี้
  บริษัทมีรายได้จากค่าน้ำประปาประมาณร้อยละ15 ของรายได้ค่าบริการทั้งสิ้น

  2. ค่าบำบัดน้ำเสีย

  บริษัทจัดเก็บค่าบริการกำจัดน้ำเสียเฉพาะจากผู้ประกอบการในเขตอุตสาหกรรมเท่านั้น
  โดยกำหนดปริมาณน้ำเสีย เป็นร้อยละ 80
  ของปริมาณน้ำประปาที่ผู้ประกอบการใช้ในแต่ละเดือนคูณด้วยอัตราค่าบริการกำจัดน้ำเสียต่อหน่วยซึ่งเป็นอัตราที่คงที่
  อย่างไรก็ตามบริษัทได้กำหนดเกณฑ์มาตรฐานน้ำเสียที่ผู้ประกอบการสามารถปล่อยออกมาจากสถานประกอบการไว้โดยบริษัทจะตรวจสอบคุณภาพน้ำเสีย
  หากผู้ประกอบการรายใดปล่อยน้ำเสียออกมามีคุณภาพสูงเกินกว่าเกณฑ์ที่กำหนด
  บริษัทจะคิดค่าบริการกำจัดน้ำเสียเพิ่มเป็นประมาณ 2-6 เท่า
  ของอัตราค่าบริการกำจัดน้ำเสียปกติ ซึ่งเป็นอัตราคงที่เช่นกัน ในปี 2551
  มีโรงงานที่ระบายน้ำเสียเกินเกณฑ์มาตรฐานที่บริษัทกำหนดไว้จำนวน 29 โรงงาน
  จากจำนวนโรงงานที่บริษัทเรียกเก็บค่าบริการบำบัดน้ำเสียทั้งสิ้น 229 โรงงาน
  ซึ่งบริษัทได้กำหนดให้ฝ่ายบำบัดน้ำเสียและสิ่งแวดล้อมของบริษัทเป็นผู้ตรวจสอบและติดตามการแก้ไข
  หากตรวจสอบพบครั้งแรกบริษัทจะส่งหนังสือแจ้งเตือนให้ปรับปรุงคุณภาพน้ำทิ้งภายใน 15 วัน
  หลังจากนั้นบริษัทจะดำเนินการตรวจสอบครั้งที่ 2 หากยังพบว่ายังคงเกินกว่าเกณฑ์ที่กำหนดไว้อยู่
  บริษัทจะเรียกเก็บค่าบริการเพิ่มตามเงื่อนไขหรืออาจระงับการให้บริการบำบัดน้ำเสีย
  ทั้งนี้บริษัทมีรายได้ค่าบริการกำจัดน้ำเสียคิดเป็นประมาณร้อยละ 16 ของรายได้ค่าบริการทั้งสิ้น

  3. ค่าบริการชุมชน

  บริษัทจัดเก็บค่าบริการชุมชนทั้งในเขตอุตสาหกรรม และเขตที่อยู่อาศัย
  โดยเขตอุตสาหกรรมจะจัดเก็บค่าบริการตามปริมาณการใช้พื้นที่
  คูณด้วยอัตราค่าบริการชุมชนรายเดือน ซึ่งเป็นอัตราคงที่ ส่วนในเขตที่อยู่อาศัย
  บริษัทจะจัดกลุ่มผู้อยู่อาศัย ออกเป็นกลุ่มๆ เช่น ศูนย์การค้า อาคารพาณิชย์ บ้าน แฟลต และหอพัก
  เป็นต้น โดยจะจัดเก็บค่าบริการชุมชนรายเดือนในอัตราที่กำหนดของแต่ละกลุ่ม
  เป็นอัตราคงที่เช่นกัน นอกจากนี้ บริษัทยังจัดเก็บค่าบริการให้ติดตั้งอุปกรณ์สาธารณูปโภคต่างๆ
  ในพื้นที่โครงการด้วย เช่น ค่าบริการติดตั้งเสาสัญญาณโทรศัพท์มือถือ ตู้เอทีเอ็ม
  และโทรศัพท์สาธารณะ เป็นต้น ทั้งนี้ บริษัทมีรายได้ค่าบริการชุมชนคิดเป็นประมาณร้อยละ 9
  ของรายได้ค่าบริการทั้งสิ้น

  4. ค่าบริการเก็บสิ่งปฏิกูล

  บริษัทจัดเก็บค่าบริการเก็บสิ่งปฏิกูล ในเขตอุตสาหกรรม7โดยจัดเก็บตามปริมาณเก็บสิ่งปฏิกูล
  คูณด้วยอัตราค่าบริการเก็บสิ่งปฏิกูลต่อถัง (200 ลิตร) ซึ่งเป็นอัตราคงที่
  ส่วนในเขตที่อยู่อาศัยนั้นปัจจุบันบริษัทยังไม่ได้คิดค่าบริการเก็บสิ่งปฏิกูล ทั้งนี้
  บริษัทมีรายได้ค่าบริการเก็บสิ่งปฏิกูลคิดเป็นประมาณร้อยละ 5 ของรายได้ค่าบริการทั้งสิ้น

  ค) รายละเอียดของโครงการและการชำระเงินของลูกค้า

  1. โครงการที่ดำเนินการอยู่ในปัจจุบัน ณ 31 ธันวาคม 2551 มีรายละเอียดดังต่อไปนี้

[TABLE]

หมายเหตุ : *พื้นที่ขายคงเหลือ (ไม่รวมพื้นที่ขายที่ได้ลงนามในสัญญาซื้อขายแล้วแต่ยังไม่ได้โอน) อาจมีการคลาดเคลื่อนตามสภาวะไม่เกินร้อยละ 20 เนื่องจากอาจจะต้องมีการปรับพื้นที่ส่วนกลางเป็นพื้นที่ขายหรือปรับพื้นที่ขายให้เป็นพื้นที่ส่วนกลางเพิ่มขึ้นเพื่อให้ตรงกับความต้องการของลูกค้า

  **ปี 2549 ได้จัดสรรพื้นที่ในเขตส่งเสริมอุตสาหกรรมนวนคร(ปทุมธานี) เนื้อที่ 38-0-23 ไร่
  เพื่อก่อสร้างโรงผลิต และจำหน่าย น้ำเพื่ออุตสาหกรรม และเนื้อที่ 31-0-5 ไร่ เพื่อให้บริษัท
  เอก-ชัย ดิสทริบิวชั่น ซิสเทม จำกัด เช่าเป็น

ระยะเวลา 31 ปี

  2. รายละเอียดการชำระเงินของลูกค้าโครงการที่บริษัทยังโอนที่ดินไม่แล้วเสร็จ ณ 31 ธันวาคม
  2551

[TABLE]

  3. รายละเอียดเงินค้างชำระ ณ 31 ธันวาคม 2551

  - ไม่มี –

3.2 การตลาดและภาวะการแข่งขัน 

  ก) กลยุทธ์ทางการตลาด

  จากการเปลี่ยนแปลงทางเศรษฐกิจอย่างต่อเนื่องในช่วง 2 ปีที่ผ่านมา
  และนโยบายส่งเสริมการลงทุนของภาครัฐ ทำให้ภาพรวมของภาวะอุตสาหกรรมในปี 2551
  น่าจะมีอัตราการขยายตัวอย่างต่อเนื่อง
  โดยมีแรงขับเคลื่อนหลักมาจากการบริโภคภายในประเทศและการส่งออก
  รวมถึงการขยายการลงทุนของภาคเอกชน
  ส่งผลให้ธุรกิจนิคมอุตสาหกรรมมีแนวโน้มที่จะขยายตัวดีขึ้นตามภาวะเศรษฐกิจ
  ประกอบกับนโยบายภาครัฐในการสนับสนุนให้ตั้งโรงงานในนิคมอุตสาหกรรม
  การกระจายความเจริญสู่ภูมิภาคเขต 3
  การส่งเสริมผู้ประกอบการรายใหม่ในวิสาหกิจชุมชนในท้องถิ่น และการยกระดับกิจการ SMEs
  ซึ่งได้แก่ ผลิตภัณฑ์การเกษตรแปรรูป และอุตสาหกรรมเชิงสร้างสรรค์ รวมทั้ง
  การส่งเสริมและสนันสนุนอุตสาหกรรมการเกษตรไทยอย่างครบวงจร การส่งเสริมเพื่อพัฒนาทักษะ
  เทคโนโลยี และนวัตกรรม (STI) ทั้งจากการลงทุนโดยตรงจากต่างประเทศ (Foreign
  Direct Investment) และการลงทุนโดยตรงภายในประเทศ (Domestic Direct
  Investment) บริษัทจึงได้ปรับกลยุทธ์ทางการตลาดเพื่อให้สอดคล้องกับสภาพเศรษฐกิจ
  โดยนำจุดเด่นของโครงการในด้านต่างๆ มาดึงดูดความสนใจของลูกค้า เช่น
  ทำเลที่ตั้งที่อยู่ใกล้กรุงเทพมหานคร ระบบสาธารณูปโภคที่มีพร้อมครบถ้วนสมบูรณ์
  และระบบชุมชนเมืองพร้อมที่อยู่อาศัย เขตพาณิชยกรรม โรงเรียน โรงพยาบาล สวนหย่อม
  มาเป็นจุดขาย อีกทั้งยังเน้นการจัดระบบและบริหารโครงการอย่างมืออาชีพ มีประสิทธิภาพ
  ดำรงไว้ซึ่งสภาพนิคมอุตสาหกรรมระดับแนวหน้าและเป็นเขตอุตสาหกรรมแห่งแรกของประเทศไทย
  รวมทั้งการจัดเตรียมพื้นที่บางส่วนไว้เพื่อรองรับธุรกิจขนาดกลางและขนาดย่อม (SMEs)
  ที่เกิดขึ้นต่อเนื่องกับอุตสาหกรรมหลักที่ดำเนินธุรกิจในนิคมอุตสาหกรรมอยู่แล้ว
  เพื่อสนับสนุนการลงทุนของธุรกิจขนาดกลางและขนาดย่อม (SMEs) ตามแนวนโยบายของภาครัฐ
  และจัดตั้งเขตปลอดอากรนวนคร ซึ่งผู้ประกอบการจะได้รับสิทธิประโยชน์ทางภาษีจากกรมศุลกากร
  รวมทั้ง บริษัทฯยังได้เปิดการขายโครงการเขตประกอบการอุตสาหกรรมนวนคร (นครราชสีมา)
  ทั้งนี้
  บริษัทได้จัดฝึกอบรมและพัฒนาทีมงานขายอย่างสม่ำเสมอเพื่อให้เข้าใจถึงนโยบายและกลยุทธ์ทางการตลาดของบริษัท
  รวมถึงเพิ่มประสิทธิภาพและศักยภาพในการทำงานให้ดีขึ้น นอกจากนี้
  บริษัทได้จัดหาพันธมิตรที่มีศักยภาพในการขายและมีเครือข่ายในระดับนานาชาติเพื่อเป็นตัวแทนจำหน่ายพื้นที่โครงการของบริษัทให้แก่ลูกค้าต่างประเทศซึ่งจะเป็นส่วนช่วยเสริมศักยภาพในการแข่งขันให้แก่บริษัทเพิ่มมากยิ่งขึ้น

  ปัจจุบันบริษัทยังได้กำหนดกลยุทธ์และแนวนโยบายด้านการตลาดและการขายเพื่อใช้เป็นแนวทางในการดำเนินงานของผู้บริหารและพนักงานให้เป็นในทิศทางเดียวกันและสามารถบรรลุถึงเป้าหมายที่ได้ตั้งไว้
  โดยสามารถแบ่งออกได้เป็น 3 แนวทางดังนี้

1.  กลยุทธ์การทำตลาด

-   จัดรวบรวมข้อมูลของกลุ่มอุตสาหกรรมเป้าหมายทั้งลูกค้าภายในโครงการเขตส่งเสริมอุตสาหกรรมนวนคร
    และโครงการนิคมอุตสาหกรรมในบริเวณใกล้เคียงที่ต้องการขยายการลงทุน
    โดยเสาะหาข้อมูลจากหน่วยงานต่างๆ เช่น คณะกรรมการส่งเสริมการลงทุน (BOI)
    สภาอุตสาหกรรมแห่งประเทศไทย การนิคมอุตสาหกรรมแห่งประเทศไทย และหอการค้าไทย
    เป็นต้น

-   จัดส่ง Direct Mail ไปยังกลุ่มลูกค้าที่มีศักยภาพ
    โดยเฉพาะกลุ่มลูกค้าเป้าหมายเขตปลอดอากร นวนคร
    และโครงการเขตประกอบการอุตสาหกรรมนวนคร (นครราชสีมา)

-   จัดส่งแผ่นพับโครงการเขตส่งเสริมอุตสาหกรรมนวนคร เขตปลอดอากรนวนคร
    และโครงการเขตประกอบการอุตสาหกรรมนวนคร (นครราชสีมา) ให้แก่นักลงทุน
    ติดตามผลจากลูกค้าที่ได้จัดส่งข้อมูลไปถึง
    ตลอดจนนัดหมายพบปะลูกค้าอย่างต่อเนื่องในรูปแบบรายบริษัทหรือคณะ

-   โฆษณาประชาสัมพันธ์โครงการอย่างต่อเนื่องผ่านสื่อต่างๆ เช่น สื่อสิ่งพิมพ์
    โดยเฉพาะหนังสือพิมพ์ และโทรทัศน์ ป้ายประชาสัมพันธ์ เวบไซต์ แผ่นพับ เป็นต้น
    เพื่อกระตุ้นความสนใจให้แก่ลูกค้าเป้าหมายให้เข้ามาลงทุนในเขตอุตสาหกรรมเพิ่มมากขึ้น

-   จัดงานเพื่อประชาสัมพันธ์การเปิดการขายโครงการเขตประกอบการอุตสาหกรรมนวนคร
    (นครราชสีมา) เพื่อประชาสัมพันธ์โครงการให้แก่นักลงทุนทั่วไป

-   ร่วมกับตลาดหลักทรัพย์แห่งประเทศไทยในการออกบูธนิทรรศการต่าง ๆ

-   ประสานงานร่วมกับบริษัทนายหน้าทั้งในและต่างประเทศ
    รวมถึงนายหน้าทั่วไปเพื่อเพิ่มช่องทางในการจำหน่าย

-   ประสานงานกับหน่วยงานราชการที่เกี่ยวข้อง สถานฑูต (พาณิชย์) ของประเทศต่างๆ ธนาคาร
    บริษัทก่อสร้าง ที่ปรึกษาการลงทุนต่างๆ เพื่อชักชวนให้นักลงทุนเข้ามาลงทุน

-   ร่วมติดตามคณะที่จัดขึ้นโดยหน่วยงานราชการเพื่อนำนักธุรกิจไทยพบปะกับนักลงทุนในต่างประเทศ
    ในรูปแบบงานสัมมนาหรือ Exhibition โดยจะมีหน่วยงานที่เป็นแกนหลักในการดำเนินการ
    เช่น สำนักงานคณะกรรมการส่งเสริมการลงทุน การนิคมอุตสาหกรรมแห่งประเทศไทย
    สภาอุตสาหกรรมแห่งประเทศไทย และหน่วยงานอื่นๆ เพื่อชักชวนนักลงทุนเข้ามาลงทุน

-   เชิญสื่อมวลชนเข้าเยี่ยมชมโครงการ หรือเข้าร่วมในพิธีเซ็นสัญญาหรืองานสำคัญอื่นๆ
    ที่ต้องการประชาสัมพันธ์

2.  กลยุทธ์ในการส่งเสริมการขาย

-   ให้สิทธิประโยชน์แก่ลูกค้าในการผ่อนชำระค่าที่ดินในระยะเวลายาวกว่า 1 ปี
    และสามารถชำระค่าที่ดินในอัตราที่ต่ำ รวมทั้งสามารถเข้าก่อสร้างได้เลย
    ซึ่งจะเป็นการช่วยลดค่าใช้จ่ายให้แก่ลูกค้า

-   เน้นการบริการหลังการขายให้ดียิ่งขึ้น โดยนำระบบ One Stop Service
    เข้ามาให้บริการแก่ลูกค้าซื้อที่ดิน
    โดยมีการช่วยติดต่อประสานงานและอำนวยความสะดวกในการขอใบอนุญาตประกอบธุรกิจต่างๆ
    กับหน่วยงานราชการที่เกี่ยวข้องตั้งแต่ต้นจนผู้ประกอบการสามารถดำเนินงานได้

-   เสริมสร้างและรักษาภาพลักษณ์โครงการของบริษัทไว้ให้ดีอยู่เสมอเพื่อสร้างความเชื่อมั่นต่อลูกค้ารายเดิมที่อาจจะมีการขยายโรงงาน
    หรือลูกค้ารายใหม่ที่จะเข้ามาลงทุนในโครงการมากขึ้นในอนาคต เช่น การปรับปรุงภูมิทัศน์
    การปรับปรุงและพัฒนาระบบสาธารณูปโภค
    รวมทั้งสิ่งอำนวยความสะดวกภายในโครงการให้อยู่ในสภาพสมบูรณ์
    เพรียบพร้อมและเพียงพอต่อความต้องการของลูกค้า เช่น การขยายผิวจราจรภายในโครงการ
    เป็นต้น

-   จัดทำข้อตกลงร่วมกับบริษัทต่างชาติ และธนาคาร Consult, Agent
    ต่างๆเพื่อเพิ่มช่องการขาย

-   จัดตั้ง Sale Agentไปต่างประเทศ

-   จัดให้มีโรงงานเช่าขึ้นที่นวนคร
    นครราชสีมาเพื่อเป็นอีกทางเลือกหนึ่งของนักลงทุนที่ยังไม่มั่นใจในสถานภาพ
    เศรษฐกิจในปัจจุบัน

3.  กลยุทธ์ในการพัฒนาธุรกิจต่อเนื่อง

  - ให้เช่าหรือขายที่ดินในเขตพาณิชยกรรม โดยเฉพาะด้านติดถนนพหลโยธินให้แก่นักลงทุนที่สนใจ
  เช่น ธุรกิจ Commercial Mall ธุรกิจรถยนต์ การเงิน และอื่นๆ
  ซึ่งช่วยเพิ่มการรับรู้รายได้จากเขตพาณิชยกรรมและที่อยู่อาศัยมากขึ้น

  - วางแผนการให้เช่าหรือขายหรือร่วมลงทุนกับบริษัทที่มีประสบการณ์ด้านที่อยู่อาศัย
  เพื่อพัฒนาโครงการที่อยู่อาศัยในเขตส่งเสริมอุตสาหกรรมนวนคร

  - พัฒนาโครงการผลิตน้ำประปา เพื่อจำหน่ายให้กับลูกค้าโรงงานภายในเขตส่งเสริมอุตสาหกรรม
  ซึ่งช่วยเพิ่มรายได้ให้กับบริษัทฯอีกทางหนึ่ง

ข) ลักษณะของลูกค้า

  ลูกค้าส่วนใหญ่ในเขตอุตสาหกรรมของบริษัทเป็นนักลงทุนจากต่างประเทศโดยเฉพาะนักลงทุนจากญี่ปุ่น
  และนักลงทุนไทยบางส่วน โดยสัดส่วนนักลงทุนต่างชาติต่อนักลงทุนไทยอยู่ที่ประมาณ 60 : 40
  ซึ่งดำเนินธุรกิจด้านอุตสาหกรรมขนาดกลางและขนาดเล็ก เช่น อุตสาหกรรมอิเล็กทรอนิกส์
  อุตสาหกรรมพลาสติก และอุตสาหกรรมอาหาร เป็นต้น โดยกลุ่มลูกค้าเป้าหมายของบริษัท ได้แก่

1.  ลูกค้าเดิมหรือบริษัทในเครือของลูกค้าเดิมที่ต้องการขยายการลงทุนเพิ่มขึ้น

2.  อุตสาหกรรมที่ต่อเนื่องกับอุตสาหกรรมเดิมที่ตั้งอยู่ภายในเขตส่งเสริมอุตสาหกรรมของบริษัท

3.  บริษัทที่ต้องการความสะดวกด้านสาธารณูปโภคที่พร้อมมูล มีเส้นทางคมนาคมที่สะดวก
    และอยู่ใกล้กรุงเทพมหานครมากที่สุด

4.  ธุรกิจก่อสร้างที่พักอาศัยและพาณิชยกรรมต่างๆ
    เนื่องจากในเขตส่งเสริมอุตสาหกรรมของบริษัทไม่ใช่มีแต่เพียงเขตอุตสาหกรรมเท่านั้น
    แต่ยังมีเขตที่พักอาศัยและเขตพาณิชยกรรมพร้อมกับแหล่งบริการชุมชนอย่างครบวงจร เช่น
    อาคารพาณิชย์ หอพัก โรงพยาบาล และธนาคาร เป็นต้น

5.  อุตสาหกรรมที่ได้รับการส่งเสริมการลงทุนจากคณะกรรมการส่งเสริมการลงทุน (BOI)

6.  อุตสาหกรรมที่มีความประสงค์จะมาประกอบธุรกิจในเขตปลอดอากร (FZ)
    เพื่อได้รับสิทธิพิเศษยกเว้นอากรขาเข้าเพื่อการส่งออก ภาษีสรรพสามิต และภาษีมูลค่าเพิ่ม
    เป็นต้น

  ค) การจำหน่ายและช่องทางการจำหน่าย

  1. บริษัทใช้วิธีแบบขายตรง โดยการทำ Direct mail ไปยังบริษัทต่างๆ ตามรายชื่อที่ได้ทำ
  Data base ไว้ โดยจะพิจารณากลุ่มลูกค้าเป้าหมาย เช่น อิเล็กโทนิกส์ และ Auto Part
  หรือบริษัทที่กำลังจะหมดสิทธิประโยชน์จากกรมการส่งเสริมการลงทุน (BOI)

  2. การเข้าถึงลูกค้าโดยผ่านจากการแนะนำของภาครัฐและเอกชน เช่น
  คณะกรรมการส่งเสริมการลงทุน, กรมโรงงานอุตสาหกรรม, สถานทูต(พาณิชย์) และหอการค้า
  ซึ่งมักจะมีการจัดกิจกรรมต่างๆ เช่น การเยี่ยมชมโครงการเขตอุตสาหกรรม
  เพื่อส่งเสริมการขายและการลงทุน เป็นต้น

  3. การเข้าถึงลูกค้าโดยผ่านจากบริษัทผู้รับเหมาก่อสร้างและบริษัทค้าที่ดินทั้งในและต่างประเทศ
  บริษัทที่ปรึกษาต่างๆ โดยจะมีการแลกเปลี่ยนข้อมูลซึ่งกันและกันระหว่างหน่วยงาน
  ในขณะเดียวกันก็มีการแนะนำลูกค้าให้ซึ่งกันและกัน ทั้งนี้ ปี 2551 บริษัท นวนครฯ โดยตรง
  ซึ่งบริษัทดังกล่าวจะทำหน้าที่
  เข้าร่วมการสัมมนาเพื่อการลงทุนในประเทศญี่ปุ่นตลอดจนให้คำปรึกษาแนะนำการลงทุนต่างชาติเข้ามาลงทุนในเขตอุตสาหกรรมนวนคร

  ง) ภาวะการแข่งขันและแนวโน้มอุตสาหกรรมในอนาคต

1.  ประเภทและรูปแบบการดำเนินงานของธุรกิจนิคมอุตสาหกรรม

  ธุรกิจการพัฒนานิคมอุตสาหกรรมเป็นการพัฒนาที่ดิน
  โดยมีวัตถุประสงค์ให้โรงงานอุตสาหกรรมต่างๆ
  ไปตั้งกิจการอยู่ในบริเวณเดียวกันอย่างเป็นสัดส่วน
  ทั้งนี้รวมถึงการจัดและพัฒนาสิ่งอำนวยความสะดวก สาธารณูปโภค และสาธารณูปการต่างๆ
  ให้ได้ตามมาตรฐานของการนิคมอุตสาหกรรมแห่งประเทศไทย (กนอ.)

  นิคมอุตสาหกรรมสามารถแบ่งออกได้เป็น 3 ประเภท ตามลักษณะความเป็นเจ้าของโครงการ คือ

1)  นิคมอุตสาหกรรมที่ กนอ. เป็นทั้งเจ้าของและผู้บริหารโครงการ

2)  นิคมอุตสาหกรรมที่ภาคเอกชนเป็นเจ้าของและร่วมดำเนินการกับ กนอ.

3)  นิคมอุตสาหกรรมที่ดำเนินการโดยภาคเอกชนแต่ลำพัง ในรูปแบบของ
    เขต/สวน/เขตประกอบการ/ชุมชนอุตสาหกรรม

  ในอดีตผู้ประกอบการส่วนใหญ่จะนิยมลงทุนและพัฒนานิคมอุตสาหกรรมประเภทที่ 2) ทั้งนี้
  เนื่องจากเดิมมีข้อกำหนดว่า “จะต้องร่วมดำเนินการกับกนอ.
  เท่านั้นจึงจะได้รับการส่งเสริมการลงทุน” แต่ปัจจุบันข้อกำหนดดังกล่าวได้ถูกยกเลิกไปแล้ว
  ผู้ประกอบการจึงหันมานิยมลงทุนและพัฒนานิคมอุตสาหกรรมประเภทที่ 3) เพิ่มขึ้น
  เนื่องจากสามารถขอรับการส่งเสริมการลงทุนได้โดยไม่จำเป็นต้องร่วมดำเนินการกับ กนอ.
  ซึ่งการดำเนินงานของบริษัทจัดอยู่ในประเภทที่ 3)

  ข้อดีข้อเสียของการประกอบการประเภทนิคมอุตสาหกรรมที่ร่วมดำเนินการกับ
  กนอ.และนิคม/เขต/สวนอุตสาหกรรม ที่ดำเนินการโดยภาคเอกชน

+-------------------------------------+--------------------------------+
| นิคมอุตสาหกรรมที่ร่วมดำเนินการกับ กนอ.     | นิคม/เขต/สว                     |
|                                     | นอุตสาหกรรมที่ดำเนินการโดยภาคเอกชน |
+=====================================+================================+
| ข้อดี                                 | ข้อดี                            |
|                                     |                                |
| 1.  การร่วมดำ                        | 1.  ผู้ประกอบกา                  |
| เนินการกับการนิคมอุตสาหกรรมแห่งประเทศไทย | รสามารถได้รับการส่งเสริมการลงทุนจาก |
|     (กนอ.)                          |     BOI                        |
|     สามารถยื่นขอ                      |                                |
| ใบอนุญาตทุกประเภทที่เกี่ยวข้องจากสถานที่เดียว |    โดยมีสิทธิประโยชน์ตามเขตการลงทุน |
|                                     |     ซึ่ง BOI                     |
| 2.  อาศัยกฎหมายของ กนอ.              |     จะไม่จำกัดสัดส่วนใน            |
|     สามารถเปิดอุตสาหกรรมเขตส่งออก      | การส่งออกเหมือนเขตอุตสาหกรรมส่งออก |
|     (EPZ)                           |     (EPZ)                      |
|     ไ                               |                                |
| ด้โดยมีสิทธิประโยชน์ด้านภาษีอากรเป็นแรงจูงใจ | 2.  ผู้ประกอบการส่งออกสามารถ      |
|     ในขณะที่เขตอุตสาหกรรมทั่วไปจะไ       | ติดต่อกับกรมศุลกากรเพียงหน่วยงานเดียว |
| ด้รับเฉพาะสิทธิประโยชน์ที่ไม่เกี่ยวกับภาษีเท่านั้น |     ก็สามารถที่จะส่งสินค้าออกได้ทันที   |
|                                     |                                |
| 3.  มีภาพลักษณ์เป็นของรัฐบาล             | 3.                             |
|                                     |   การบริหารโครงการด้านสาธารณูปโภค |
|                                     |     เอกชนสามารถบริหารรา         |
|                                     | ยได้หลังจากเสร็จสิ้นโครงการได้ตลอดไป |
|                                     |                                |
|                                     | 4.  มีความสะดวก รวดเร็ว          |
|                                     |                                |
|                                     | ในการดำเนินงานและตัดสินใจได้มากกว่า |
|                                     | นิคมอุตสาหกรรมที่ร่วมดำเนินการกับกนอ. |
+-------------------------------------+--------------------------------+
| ข้อเสีย                               | ข้อเสีย                          |
|                                     |                                |
| 1.  เอกชนที่ร่วมดำเนินการกับ กนอ.        | 1.  จะต้องติดต่อหน่วยงานที่เกี่ยวข้อง   |
|     ต้องเสียค่าดำเนินการแรกเริ่ม          |     เพื่อดำเนินธุรกิจหลายจุด เช่น     |
|                                     |     องค์การบริหารส่วนตำบล (อบต.)  |
| 2.  สาธารณูปโภคที่เอกชนลงทุนทั้งหมด       |     อุตสาหกรรมจังหวัด เป็นต้น       |
|     จะต้องยกให้ กนอ.                  |                                |
|     เป็นผู้บริหารโครงการต่อไป            | 2.  การจัดตั้งเขตปลอดอากร         |
|                                     |     จะต้องใช้ระยะเวล             |
| 3.  จะต้องลงทุนพื้นที่และสิ่งปลูกสร้าง        | าในการขอรับสิทธิประโยชน์เป็นเวลานาน |
|     เพื่อให้บริการสำหรับเจ้าหน้าที่ของ กนอ.  |     ประมาณ 60-90 วัน            |
+-------------------------------------+--------------------------------+

2.  องค์ประกอบของความสำเร็จในการจัดตั้งนิคมอุตสาหกรรม

-   รัฐบาลต้องมีเป้าหมายอย่างแน่ชัดในการให้การสนับสนุน

-   ทำเลที่ตั้งของโครงการควรอยู่ใกล้แหล่งที่มีกิจกรรมทางอุตสาหกรรม ใกล้แหล่งวัตถุดิบ
    แหล่งแรงงานมีฝีมือ และมีการคมนาคมที่ดี หรือใกล้ท่าเรือ และน้ำไม่ท่วม

-   สถาบันการเงินของรัฐบาลและเอกชนให้ความช่วยเหลือด้านการเงินแก่ผู้ประกอบการในอัตราดอกเบี้ยต่ำ

-   มีสาธารณูปโภคที่มีคุณภาพและเพียงพอ

-   มีความครบวงจรของธุรกิจสนับสนุน เช่น ธนาคาร โรงเรียน สถาบันเทคโนโลยี โรงพยาบาล
    ฯลฯ

-   มีความจริงจังในการโฆษณาประชาสัมพันธ์โครงการอย่างต่อเนื่อง ทั้งภายในและต่างประเทศ

-   จัดให้มีบริการต่างๆ ให้แก่ผู้ประกอบการอุตสาหกรรมอย่างพร้อมมูล เช่น ในการจัดตั้ง
    และขออนุญาตดำเนินการต่างๆ กับหน่วยงานภาครัฐ

  นอกจากองค์ประกอบต่างๆ ข้างต้นแล้ว
  สิ่งสำคัญอีกประการหนึ่งที่มีผลต่อการตัดสินใจของนักลงทุนในการจัดตั้งโรงงานในโครงการนิคมอุตสาหกรรมก็คือ
  การได้รับการส่งเสริมการลงทุนจาก BOI ที่แตกต่างกันไปตามเขตพื้นที่ตั้งของโครงการนั้นๆ
  ซึ่งปัจจุบัน BOI ได้แบ่งเขตการลงทุน ออกเป็น 3 เขต ตามปัจจัยทางเศรษฐกิจ
  โดยใช้รายได้และสิ่งอำนวยความสะดวกพื้นฐานของแต่ละจังหวัดเป็นเกณฑ์ ดังนี้

+--------------+-----------------+-----------------+-----------------+
| สิทธิประโยชน์   | ผ               | ผู้ปร             | ผู้ประ            |
|              | ู้ประกอบการเขต 1* | ะกอบการเขต 2 ** | กอบการเขต 3 *** |
+==============+=================+=================+=================+
| 1.           | ลดหย            | ได้รับยกเว้น       | ได้รับยกเว้น       |
| อากรขาเข้าส   | ่อนเครื่องจักรกึ่งหนึ่ง | (สำหรับโ         |                 |
| ำหรับเครื่องจักร | เฉพาะเ          | ครงการที่ยื่นขอรับกา |                 |
|              | ครื่องจักรที่มีอากรขา | รส่งเสริมภายในวันที่ |                 |
|              | เข้าไม่ต่ำกว่าร้อยละ | 31 ธันวาคม 2552) |                 |
|              | 10              |                 |                 |
+--------------+-----------------+-----------------+-----------------+
| 2.           | ได้รับยกเว้น 3 ปี   | ได้รับยกเว้น 7 ปี   | ได้รับยกเว้น 8 ปี   |
| ภา           | ทั้งนี้             | (สำหรับโ         | ทั้งนี้             |
| ษีเงินได้นิติบุคคล | ผู้ได้รับการส่ง      | ครงการที่ยื่นขอรับกา | ผู้ได้รับการส่ง      |
|              | เสริมในโครงการที่ม | รส่งเสริมภายในวันที่ | เสริมในโครงการที่ม |
|              | ีขนาดการลงทุนตั้งแต่ | 31 ธันวาคม 2552) | ีขนาดการลงทุนตั้งแต่ |
|              | 10 ล้านบาทขึ้นไป   | ทั้งนี้             | 10 ล้านบาทขึ้นไป   |
|              | (ไม่รวมค่าท       | ผู้ได้รับการส่ง      | (ไม่รวมค่าท       |
|              | ี่ดินและทุนหมุนเวียน) | เสริมในโครงการที่ม | ี่ดินและทุนหมุนเวียน) |
|              | จะต้องดำเนินการให | ีขนาดการลงทุนตั้งแต่ | จะต้องดำเนินการให |
|              | ้ได้รับใบรับรองระบบ | 10 ล้านบาทขึ้นไป   | ้ได้รับใบรับรองระบบ |
|              | คุณภาพตามมาตรฐาน | (ไม่รวมค่าท       | คุณภาพตามมาตรฐาน |
|              | ISO 9000        | ี่ดินและทุนหมุนเวียน) | ISO 9000        |
|              | หรือมา           | จะต้องดำเนินการให | หรือมา           |
|              | ตรฐานอื่นที่เทียบเท่า | ้ได้รับใบรับรองระบบ | ตรฐานอื่นที่เทียบเท่า |
|              | ภายใน 2 ปี       | คุณภาพตามมาตรฐาน | ภายใน 2 ปี       |
|              | นับแต่เปิดดำเนินการ | ISO 9000        | นับแต่เปิดดำเนินการ |
|              |                 | หรือมา           |                 |
|              |                 | ตรฐานอื่นที่เทียบเท่า |                 |
|              |                 | ภายใน 2 ปี       |                 |
|              |                 | นับแต่เปิดดำเนินการ |                 |
+--------------+-----------------+-----------------+-----------------+
| 3.           | 1 ปี             | 1 ปี             | 5 ปี             |
| อากรขาเ      |                 |                 |                 |
| ข้าสำหรับวัตถุดิบ |                 |                 |                 |
| ที่ผลิตเพื่อส่งออก |                 |                 |                 |
+--------------+-----------------+-----------------+-----------------+

  หมายเหตุ : * โครงการที่ตั้งอยู่ในจังหวัดกรุงเทพมหานคร นครปฐม นนทบุรี ปทุมธานี
  สมุทรปราการ และสมุทรสาคร

  ** โครงการที่ตั้งอยู่ในจังหวัดกาญจนบุรี ฉะเชิงเทรา ชลบุรี นครนายก พระนครศรีอยุธยา
  ภูเก็ต ระยอง ราชบุรี สมุทรสงคราม สระบุรี สุพรรณบุรี และอ่างทอง

  *** โครงการที่ตั้งอยู่ใน 58 จังหวัดที่เหลือ รวมนิคมอุตสาหกรรมแหลมฉบัง
  และนิคมหรือเขตอุตสาหกรรมในจังหวัดระยอง

  อนึ่ง โครงการที่ตั้งนอกนิคมหรือเขตอุตสาหกรรมที่ได้รับการส่งเสริมในเขต 1
  จะได้รับสิทธิและประโยชน์ ดังนี้

-   ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

-   ได้รับยกเว้นอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อการส่งออกเป็นระยะเวลา 1 ปี

  ส่วนโครงการที่ตั้งนอกนิคมหรือเขตอุตสาหกรรมที่ได้รับการส่งเสริมในเขต 2
  จะได้รับสิทธิและประโยชน์ ดังนี้

-   ให้ได้รับลดหย่อนอากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

-   ให้ได้รับยกเว้นภาษีเงินได้นิติบุคคลเป็นระยะเวลา 3 ปี ทั้งนี้
    ผู้ได้รับการส่งเสริมในโครงการที่มีขนาดการลงทุนตั้งแต่ 10 ล้านบาทขึ้นไป
    (ไม่รวมค่าที่ดินและทุนหมุนเวียน)
    จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
    หรือมาตรฐานสากลอื่นที่เทียบเท่าภายในระยะเวลา 2 ปี นับตั้งแต่วันเปิดดำเนินการ
    หากไม่สามารถดำเนินการได้จะถูกเพิกถอนสิทธิและประโยชน์การยกเว้นภาษีเงินได้นิติบุคคล 1
    ปี

-   ให้ได้รับการยกเว้นอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อการส่งออกเป็นระยะเวลา 1 ปี

  ทั้งนี้ โครงการที่ตั้งสถานประกอบการในท้องที่ 36 จังหวัด ได้แก่ กระบี่ กำแพงเพชร ขอนแก่น
  จันทบุรี ชัยนาท ชุมพร เชียงราย เชียงใหม่ ตรัง ตราด ตาก นครราชสีมา นครศรีธรรมราช
  นครสวรรค์ ประจวบคีรีขันธ์ ปราจีนบุรี พังงา พัทลุง พิจิตร พิษณุโลก เพชรบุรี เพชรบูรณ์
  มุกดาหาร แม่ฮ่องสอน ระนอง ลพบุรี ลำปาง ลำพูน เลย สงขลา สระแก้ว สิงห์บุรี สุโขทัย
  สุราษฎร์ธานี อุตรดิตถ์ และ อุทัยธานี ให้ได้รับสิทธิและประโยชน์ด้านภาษีอากร
  และสิทธิและประโยชน์เพิ่มเติม ดังนี้

1.  สำหรับโครงการที่ตั้งสถานประกอบการในนิคมอุตสาหกรรม
    หรือเขตอุตสาหกรรมที่ได้รับการส่งเสริม ให้ได้รับสิทธิและ ประโยชน์ ดังนี้

-   ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะเวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการที่ได้รับการส่งเสริม

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนแล้วในการนั้นในกิจการที่ได้รับส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่ง หรือหลายปีก็ได้ภายใน 10 ปี
    นับแต่วันที่มีรายได้จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

-   ให้ได้รับการลดหย่อนอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อจำหน่ายในประเทศ ร้อยละ 75 เป็นระยะเวลา 5 ปี
    (จะอนุมัติให้คราวละ 1 ปี) ยกเว้นนิคมอุตสาหกรรมแหลมฉบัง
    และโครงการที่ยื่นขอรับการส่งเสริมตั้งแต่วันที่ 1 มกราคม 2548 เป็นต้นไป
    ที่ตั้งสถานประกอบการในนิคมหรือเขตอุตสาหกรรมที่ได้รับการส่งเสริมในจังหวัดระยอง
    จะไม่ได้รับสิทธิข้อนี้

2.  สำหรับโครงการที่ตั้งสถานประกอบการนอกนิคมอุตสาหกรรม
    หรือเขตอุตสาหกรรมที่ได้รับการส่งเสริม อนุญาตให้หักค่า ติดตั้ง
    หรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

  ส่วนโครงการที่ตั้งสถานประกอบการในท้องที่ 22 จังหวัด ได้แก่ กาฬสินธุ์ ชัยภูมิ นครพนม
  นราธิวาส น่าน บุรีรัมย์ ปัตตานี พะเยา แพร่ มหาสารคาม ยโสธร ยะลา ร้อยเอ็ด ศรีสะเกษ
  สกลนคร สตูล สุรินทร์ หนองคาย หนองบัวลำภู อุดรธานี อำนาจเจริญ และ อุบลราชธานี
  ให้ได้รับสิทธิและประโยชน์ด้านภาษีอากรและสิทธิและประโยชน์เพิ่มเติม ดังนี้

-   ให้ได้รับลดหย่อนภาษีเงินได้นิติบุคคล สำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะ เวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการที่ได้รับการส่งเสริม

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการ ส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้ จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

-   ให้ได้รับการลดหย่อนอากรขาเข้าสำหรับวัตถุดิบ
    หรือวัสดุจำเป็นสำหรับส่วนที่ผลิตเพื่อจำหน่ายในประเทศ ร้อยละ 75 เป็นระยะเวลา 5 ปี
    (จะอนุมัติให้คราวละ 1 ปี)
    ทั้งนี้สำหรับโครงการที่ตั้งในนิคมหรือเขตอุตสาหกรรมที่ได้รับส่งเสริมและยื่นขอรับการส่งเสริมภายในวันที่
    31 ธันวาคม 2552

  ข้อมูลของโครงการเขตส่งเสริมอุตสาหกรรมนวนครเปรียบเทียบคู่แข่งขันรายอื่นในพื้นที่ใกล้เคียงกัน
  ณ 31 ธันวาคม 2551

+----------+-------------+---------+-----+-----+-----+-------+------+
| ชื่อ       | ที่ตั้งโครงการ  | ผู้บริหาร  | เขต | พื้น  | พื้น  | พื้นที่เห | ราค  |
|          |             | โครงการ |     | ที่ทั้ง | ที่ขา | ลือขาย | าขาย |
|          |             |         | พื้นที่ | หมด | ยได |       | ต่อไร่ |
|          |             |         |     |     | ้ในปี | (ไร่)  |      |
|          |             |         | (B  | (   | 2   |       | (ล้าน |
|          |             |         | OI) | ไร่) | 550 |       | บาท) |
|          |             |         |     |     |     |       |      |
|          |             |         |     |     | (   |       |      |
|          |             |         |     |     | ไร่) |       |      |
+==========+=============+=========+=====+=====+=====+=======+======+
| เ        | 999         | บมจ.    | 1   | 6,  | 49  | GIZ = | 5.5  |
| ขตส่งเสริม | ถ.พหลโยธิน   | นวนคร   |     | 485 | .74 | 279   |      |
|          | อ.คลองหลวง  |         |     |     |     |       | 4.5  |
| อ        | ปทุมธานี      |         |     |     |     | FZ =  |      |
| ุตสาหกรรม |             |         |     |     |     | 41    |      |
|          |             |         |     |     |     |       |      |
| นวนคร    |             |         |     |     |     |       |      |
+----------+-------------+---------+-----+-----+-----+-------+------+
| เขตปร    | 999 หมู่1     | บมจ.    | 3   | 1,  | -   | GIZ , | 1.55 |
| ะกอบการอ | ต.นากลาง    | นวนคร   |     | 903 |     |       |      |
| ุตสาหกรรม |             |         |     |     |     | COM.  |      |
|          | อ.สูงเนิน     |         |     |     |     |       |      |
| นวนคร    | จ.นครราชสีมา |         |     |     |     |       |      |
| น        |             |         |     |     |     |       |      |
| ครราชสีมา |             |         |     |     |     |       |      |
+----------+-------------+---------+-----+-----+-----+-------+------+
| น        | อ.อุทัย อยุธยา | บมจ.    | 2   | 3,  | 283 | 220   | 3.0  |
| ิคมอุตสาหก |             | สวนอุต   |     | 826 |     |       |      |
| รรมโรจนะ |             | สาหกรรม |     |     |     |       |      |
|          |             |         |     |     |     |       |      |
|          |             | โรจนะ   |     |     |     |       |      |
+----------+-------------+---------+-----+-----+-----+-------+------+
| นิคม      | 139 หมู่2     | กนอ.    | 2   | 2,  | 47  | GIZ = | 3.85 |
| อุตสาหกรร | ต.คลองจิก    | และบจ.  |     | 000 |     | 38    | -4.0 |
| มบางปะอิน |             | ที่ดิน     |     |     |     |       |      |
|          | อ.บางปะอิน   | บางปะอิน |     |     |     | EPZ = |      |
|          | อยุธยา       |         |     |     |     | 10    |      |
+----------+-------------+---------+-----+-----+-----+-------+------+
| นิค       | 99 หมู่5      | กนอ.    | 2   | 2,  | 70  | GIZ = | 3.0  |
| มอุตสาหกร | ถ.สายเอเ    | และบจ.  |     | 379 |     | 14    | -3.5 |
| รมบ้านหว้า | ซีย-นครสวรรค์ | ไทยอิน   |     |     |     |       |      |
|          | กม.59       | ดัสเตรียล |     |     |     | E     |      |
| (ไฮเทค)  |             | เอสเตท  |     |     |     | PZ/FZ |      |
|          | ต.บ้านหว้า    |         |     |     |     | = 97  |      |
|          | อ.บางปะอิน   |         |     |     |     |       |      |
|          | อยุธยา       |         |     |     |     |       |      |
+----------+-------------+---------+-----+-----+-----+-------+------+
| นิคมอ     | 103 หมู่4     | กนอ.    | 2   | 1,  | -   | 405   | 3.5  |
| ุตสาหกรรม | ต.บางพระครู  | และบจ.  |     | 441 |     |       |      |
|          | อ.นครหลวง   | ส       |     |     |     |       |      |
| สหรัตนนคร |             | หรัตนนคร |     |     |     |       |      |
|          | อยุธยา       |         |     |     |     |       |      |
+----------+-------------+---------+-----+-----+-----+-------+------+
| นิค       | ถ.พหลโยธิน   | กนอ.    | 2   | 2,  | -   | 1,135 | 2.2  |
| มอุตสาหกร | กม.92       | และบมจ. |     | 042 |     |       |      |
| รมหนองแค | อ.หนองแค    | ไทย     |     |     |     |       |      |
| (สระบุรี)  | สระบุรี       | -เยอรมัน |     |     |     |       |      |
|          |             | เซรามิค  |     |     |     |       |      |
+----------+-------------+---------+-----+-----+-----+-------+------+

ที่มา : ฝ่ายการตลาด บริษัท นวนคร จำกัด(มหาชน)

หมายเหตุ : GIZ = General Industry Zone, EPZ = Export Processing Zone และ
FZ = Free Zone

  ทั้งนี้ ถึงแม้โครงการเขตส่งเสริมอุตสาหกรรมนวนคร จะตั้งอยู่ในเขต 1
  ซึ่งได้สิทธิประโยชน์น้อยกว่าคู่แข่งขันที่ตั้งอยู่ในเขต 2 ก็ตาม
  แต่บริษัทมีข้อได้เปรียบในด้านสถานที่ตั้งที่ใกล้กรุงเทพฯ
  และมีระบบขนส่งที่สะดวกสบายทั้งทางรถไฟ สนามบิน และท่าเรือ
  อีกทั้งโครงการของบริษัทมีการพัฒนาเป็นเขตเมืองอย่างเต็มรูปแบบ กล่าวคือ มีทั้งชุมชนเมือง
  พร้อมที่อยู่อาศัย เขตพาณิชยกรรม

  และสิ่งอำนวยความสะดวกต่างๆ ครบครัน ทั้งโรงพยาบาล โรงเรียน และห้างสรรพสินค้า
  ธนาคาร ฯลฯ ซึ่งเป็นจุดขายอย่างหนึ่งของโครงการ นอกจากนี้
  สภาพแข่งขันในพื้นที่ก็ไม่รุนแรงนัก เนื่องจากข้อได้เปรียบในด้านสถานที่ตั้งของบริษัท
  กลุ่มลูกค้าเป้าหมายของบริษัทจะเป็นกลุ่มอุตสาหกรรมเบา อุตสาหกรรมขนาดกลางและขนาดย่อม
  (SMEs) กลุ่มลูกค้าเดิมที่ต้องการขยายโรงงาน
  หรือบริษัทในเครือของกลุ่มลูกค้าเดิมที่เป็นธุรกิจที่เกี่ยวเนื่องที่เข้ามาตั้งโรงงานเพื่อผลิตวัตถุดิบป้อนให้แก่บริษัทแม่ที่ตั้งอยู่ในโครงการของบริษัท
  รวมถึงกลุ่มลูกค้าใหม่หรือโรงงานใหม่ที่ต้องการป้อนวัตถุดิบให้แก่โรงงานอุตสาหกรรมขนาดใหญ่
  และผู้ประกอบการที่ต้องการเข้ามาตั้งโรงงานในเขตปลอดอากร
  ซึ่งแตกต่างจากผู้ประกอบการนิคมอุตสาหกรรมรายอื่นที่ส่วนใหญ่จะเน้นกลุ่มอุตสาหกรรมหนักเป็นหลัก
  ดังนั้นบริษัทจึงไม่ได้รับผลกระทบจากข้อจำกัดในด้านสิทธิประโยชน์ที่ได้รับการส่งเสริมจาก BOI
  ที่ด้อยกว่าคู่แข่งรายอื่น อีกทั้งบริษัทก็ไม่มีคู่แข่งขันโดยตรงในพื้นที่ใกล้เคียงกัน
  จึงทำให้ไม่ต้องแข่งขันกับผู้ประกอบการรายอื่นแต่อย่างใด

3.  ภาวะการแข่งขันในปัจจุบัน

  ในช่วงปี 2550
  ภาพรวมของความต้องการในการใช้พื้นที่ในนิคม/เขต/สวนอุตสาหกรรมยังคงขยายตัวอย่างต่อเนื่อง
  ซึ่งเป็นไปตามการขยายตัวของภาวะเศรษฐกิจโดยรวมของประเทศที่เพิ่มสูงต่อเนื่องจากปีที่ผ่านมา
  อันเป็นผลมาจากมาตรการต่างๆ
  ของภาครัฐที่ได้ออกมากระตุ้นการลงทุนและการบริโภคให้เพิ่มมากขึ้น เช่น
  มาตรการสนับสนุนการลงทุนในนิคม/เขต/สวนอุตสาหกรรม
  โดยเพิ่มสิทธิประโยชน์ทางภาษีให้มากกว่านอกนิคม/เขต/สวนอุตสาหกรรม
  การสนับสนุนการลงทุนของธุรกิจขนาดกลางและขนาดย่อม (SMEs)
  นโยบายส่งเสริมการพัฒนาอุตสาหกรรมในรูปแบบคลัสเตอร์ (Cluster)
  ซึ่งจะดึงภาคธุรกิจที่อยู่ในกลุ่มอุตสาหกรรมเดียวกัน หรือมีความเกี่ยวข้องกันในห่วงโซ่การผลิต
  รวมทั้งโรงงานที่เกี่ยวข้องเข้ามาตั้งอยู่ในอาณาบริเวณเดียวกัน นโยบายการจัดตั้งกองทุนหมู่บ้าน
  และการสนับสนุนโครงการหนึ่งตำบลหนึ่งผลิตภัณฑ์ (OTOP)
  รวมทั้งการปรับเปลี่ยนข้อกำหนดและเงื่อนไขในนโยบายการส่งเสริมการลงทุนของสำนักงานคณะกรรมการส่งเสริมการลงทุนเพื่อชักจูงการลงทุนจากต่างประเทศให้มากขึ้น
  ประกอบกับนักลงทุนจากต่างประเทศเข้ามาลงทุนในประเทศไทยเพื่อใช้เป็นฐานการผลิตในการส่งออกไปยังประเทศคู่ค้าที่ได้ตกลงเปิดการค้าเสรีกับประเทศไทย
  เช่น จีน ประเทศกลุ่มอาเซียน หรือออสเตรเลีย
  เป็นผลให้ผู้ประกอบการทั้งภายในและต่างประเทศมั่นใจและขยายการลงทุนในประเทศไทยมากยิ่งขึ้น

  จากข้อมูลของ BOI ในปี 2551 มีโครงการที่ได้รับการส่งเสริมการลงทุนทั้งสิ้น 1,253 ราย
  ลดลงจากปี 2550 คิดเป็น 49.99 % โดยมีมูลค่าเงินลงทุนทั้งสิ้น 499.7 พันล้านบาท
  ซึ่งแสดงให้เห็นว่าการลงทุนของภาคเอกชนทั้งไทยและต่างประเทศลดลงมาก
  เนื่องมาจากปัจจัยทางด้านเศรษฐกิจทั้งของประเทศไทยเองและของโลกที่อยู่ในช่วงซบเซา

  ตารางเปรียบเทียบการอนุมัติให้การส่งเสริมการลงทุนของ BOI

+-------------------------+--------------+--------------+--------------+
| รายละเอียด               | ปี 2550       | ปี 2551       | เปลี่ยนแปลง    |
|                         |              |              |              |
|                         |              |              | (%)          |
+=========================+==============+==============+==============+
| จำนวน (ราย)             | 1,342        | 1,253        | -6.6         |
+-------------------------+--------------+--------------+--------------+
| เงินลงทุน (พันล้านบาท)      | 744.5        | 499.7        | -32.88       |
+-------------------------+--------------+--------------+--------------+
| ทุนจดทะเบียน(พันล้านบาท)    | 135.5        | 79.7         | -41.18       |
+-------------------------+--------------+--------------+--------------+
| - ไทย                   | 76.8         | 22.5         | -70.70       |
+-------------------------+--------------+--------------+--------------+
| - ต่างประเทศ             | 58.6         | 57.2         | -2.38        |
+-------------------------+--------------+--------------+--------------+
| การจ้างงาน (คน)          | 215,427      | 156,916      | -27.16       |
+-------------------------+--------------+--------------+--------------+

  ที่มา : สำนักงานคณะกรรมการส่งเสริมการลงทุน (BOI)

  ปัจจุบันประเทศไทยมีผู้ประกอบการนิคมอุตสาหกรรม เขต/สวนอุตสาหกรรม
  เขตประกอบการอุตสาหกรรม และชุมชนอุตสาหกรรมทั้งหมดประมาณ 66 แห่ง
  โดยมีพื้นที่รวมทั้งหมด 144,133 ไร่ ทั้งนี้พื้นที่เหลือจากการขายทั้งหมดประมาณ 26,951 ไร่
  (ข้อมูลล่าสุด ณ 31 ธันวาคม 2547) โดยแยกเป็นรายละเอียด ดังนี้

+-----------------------+-----------+---------------+-----------------+
|                       | จำนวน     | พื้นที่ทั้งหมด (ไร่) | พื้นที่เหลือ         |
|                       | (แห่ง)     |               |                 |
|                       |           |               | จากการขาย (ไร่)  |
+-----------------------+-----------+---------------+-----------------+
| นิคมอุตสาหกรรม          | 34        | 83,203        | 16,121          |
+-----------------------+-----------+---------------+-----------------+
| เ                     | 32        | 60,930        | 10,830          |
| ขต/สวนอุตสาหกรรมและอื่นๆ |           |               |                 |
+-----------------------+-----------+---------------+-----------------+
| รวม                   | 66        | 144,133       | 26,951          |
+-----------------------+-----------+---------------+-----------------+

  ที่มา : สมาคมการนิคมอุตสาหกรรมแห่งประเทศไทย

  หมายเหตุ : ตัวเลขข้างต้นเป็นตัวเลขโดยประมาณ

  แต่อย่างไรก็ตาม
  ผู้ประกอบการยังมีความจำเป็นต้องปรับปรุงพื้นที่และระบบสาธารณูปโภคให้มีความพร้อมที่จะสามารถตอบสนองต่อความต้องการของลูกค้าให้ได้มากที่สุด
  และต้องเสริมกลยุทธ์ใหม่ๆ ตลอดจนมาตรการด้านการตลาดเพื่อสนับสนุนการขายพื้นที่
  หรือปรับกลยุทธ์ในการดำเนินธุรกิจให้มีความเหมาะสมกับสถานการณ์อยู่ตลอดเวลา
  รวมทั้งเน้นบริการหลังการขายที่ดีเพื่อเป็นแรงจูงใจให้ผู้ลงทุนรายใหม่สนใจเข้ามาลงทุนมากขึ้น
  เช่น การปรับเปลี่ยนพื้นที่ไว้สำหรับรองรับธุรกิจขนาดกลางและขนาดย่อม
  หรือการก่อสร้างโรงงานสำเร็จรูปเพื่อให้เช่า โดยในปี 2549
  บริษัทได้จัดสรรที่ดินบางส่วนของโครงการ
  และซื้อที่ดินติดกับโครงการเดิมเพิ่มเติมมาพัฒนาเป็นเขต Premium Zone
  เพื่อรองรับความต้องการของตลาดที่เกิดขึ้น
  ซึ่งได้รับการตอบรับที่ดีจากผู้ประกอบการอุตสาหกรรมต่างๆ ทั้งลูกค้าเก่าและใหม่
  ติดต่อสอบถามข้อมูลต่างๆ รวมถึงสิทธิ

  ประโยชน์ด้านภาษีที่นักลงทุนจะได้รับ และปัจจุบันบริษัทสามารถขายที่ดินในโครงการ Premium
  Zone ให้กับนักลงทุนได้แล้วจำนวน 28-3-50 ไร่
  และมีแนวโน้มที่จะสามารถตกลงทำสัญญาขายที่ดินให้กับลูกค้ารายอื่นๆ ได้อีกในอนาคตอันใกล้นี้
  นอกจากนี้ ในปี 2550 ที่ผ่านมา โครงการเขตประกอบการอุตสาหกรรมนวนคร (นครราชสีมา)
  จัดสร้างระบบสาธารณูปโภคและลงทุนเพิ่มเติมในส่วน Club House
  ไว้สำหรับรองรับกับนักลงทุนที่เข้ามาลงทุนในโครงการเพื่อความสะดวกสบายอย่างที่สุด
  ซึ่งทำให้มีนักลงทุนที่สนใจติดต่อสอบถามเข้ามา และอยู่ระหว่างการเจรจาเป็นจำนวนมาก

  4. แนวโน้มของอุตสาหกรรมในอนาคต

  สำหรับแนวโน้มธุรกิจนิคมอุตสาหกรรมในปี 2551 นั้น ปัจจัยผลกระทบจากปี 2550
  ยังมีผลต่อเนื่องมายังปี 2551 ซึ่งสำนักงานคณะกรรมการพัฒนาการเศรษฐกิจและสังคมแห่งชาติ
  ได้ประมาณการเป็นร้อยละ 3.5 โดยเป็นผลจากปัจจัยเสี่ยงต่าง ๆ อันได้แก่
  การลงทุนของภาครัฐที่อาจไม่ขยายตัวได้มากอย่างที่คาด
  แนวโน้มการชะลอตัวของเศรษฐกิจสหรัฐฯที่อาจกระทบต่อการส่งออกของไทย
  ราคาน้ำมันและภาวะเงินเฟ้อในประเทศ ตลอดจนความเปราะบางของความเชื่อมั่นของผู้บริโภค
  ในขณะเดียวกัน นอกจากความเป็นไปได้ที่เศรษฐกิจไทยอาจจะชะลอตัวลงในปี 2551 แล้ว
  เศรษฐกิจไทยยังอาจเผชิญกับประเด็นทางเสถียรภาพต่าง ๆ
  ไม่ว่าจะเป็นการขาดดุลการค้าและดุลบัญชีเดินสะพัด
  ความเป็นไปได้ของการขาดดุลงบประมาณหากการขยายตัวของการจัดเก็บภาษีออกมาต่ำกว่าคาด
  รวมทั้งความผันผวนของค่าเงินบาท
  อันเป็นผลจากการแกว่งตัวของค่าเงินดอลลาร์ฯและเงินสกุลหลักต่าง ๆ

  ประมาณการดัชนีชี้เศรษฐกิจไทย

  หน่วย : อัตราการขยายตัวเมื่อเทียบกับปีก่อนหน้า (%) เว้นระบุ

+-----------------------+----------+----------+----------+----------+
|                       | ปี 2548   | ปี 2549   | ปี 2550   | ปี 2551 * |
+-----------------------+----------+----------+----------+----------+
| การบริโภคของภาคเอกชน   | 4.5      | 3.2      | 1.9      | 3.5      |
+-----------------------+----------+----------+----------+----------+
| การลงทุนรวม            | 10.6     | 3.7      | 1.3      | 5.8      |
+-----------------------+----------+----------+----------+----------+
| ดุลบัญชีเดินสะพัด          | -7.6     | 2.2      | 11.0     | 9.3      |
|                       |          |          |          |          |
| (ล้านดอลลาร์สหรัฐ)       |          |          |          |          |
+-----------------------+----------+----------+----------+----------+
| GDP                   | 4.5      | 5.0      | 2.6      | 3.2 –    |
|                       |          |          |          | 3.7      |
+-----------------------+----------+----------+----------+----------+
| ค่าเงินบาทเฉลี่ย          | 41.5     | 40.2     | 39.26    | 34.82    |
|                       |          |          |          |          |
| (บาทต่อดอลลาร์สหรัฐฯ)    |          |          |          |          |
+-----------------------+----------+----------+----------+----------+

  ที่มา : บริษัท ศูนย์วิจัยกสิกรไทย จำกัด

  หมายเหตุ : * ตัวเลขประมาณการ

  ธุรกิจที่มีแนวโน้มขยายการลงทุนสูงในปี 2551 ในภาคอุตสาหกรรมที่สำคัญได้แก่
  อุตสาหกรรมยานยนต์และส่วนประกอบ และอุตสาหกรรมอิเล็กทรอนิกส์
  อุตสาหกรรมขนาดใหญ่ด้านปิโตรเลียม พลังงาน และปิโตรเคมี
  อุตสาหกรรมเหล็กและผลิตภัณฑ์เหล็ก ธุรกิจผลิตภัณฑ์แปรรูปผลิตผลการเกษตร เป็นต้น
  ส่วนธุรกิจด้านการบริการที่คาดว่าจะมีการลงทุนเพิ่มขึ้น เช่น
  นิคมอุตสาหกรรมและโรงงานอุตสาหกรรม โรงพยาบาล ธุรกิจบริการที่สนับสนุนภาคอุตสาหกรรม
  (ศูนย์จัดซื้อและกระจายสินค้าภายในประเทศ และระหว่างประเทศ โลจิสติกส์
  หน่วยวิจัยและพัฒนา) ธุรกิจขนส่งทางเรือและทางอากาศ

  ความเสี่ยงต่อแนวโน้มการลงทุน นอกจากประเด็นที่เกี่ยวข้องกับโครงการลงทุนของภาครัฐแล้ว
  ปัจจัยเสี่ยงในช่วงปี 2551 ยังอาจขึ้นอยู่กับทิศทางราคาน้ำมัน ทิศทางเศรษฐกิจไทย
  ตลอดจนทิศทางการเติบโตทางเศรษฐกิจของประเทศผู้ลงทุนรายสำคัญ เช่น ญี่ปุ่น สหรัฐ
  กลุ่มประเทศยุโรปและเอเชีย ปัจจัยความไม่แน่นอนต่างๆ ซึ่งรวมไปถึงประเด็นทางด้านการเมือง
  อาจจะมีผลกระทบต่อภาวะการลงทุนในระยะสั้น ในแง่มุมของจังหวะเวลาการตัดสินใจลงทุน
  ซึ่งนักลงทุนอาจรอดูความชัดเจนของภาวะตลาด การเปรียบเทียบภาวะต้นทุนในการลงทุน
  และแนวนโยบายของรัฐต่อการสนับสนุนการลงทุนในสาขาต่างๆ อย่างไรก็ตาม
  ปัจจัยโครงสร้างพื้นฐานทางเศรษฐกิจไทยที่ยังมีความเข้มแข็งเป็นสิ่งที่สนับสนุนการลงทุนในระยะต่อไปน่าจะยังมีความต่อเนื่อง
  หากสถานการณ์ต่างๆมีความชัดเจนมากขึ้น ซึ่งหากมองภาพรวมความต้องการลงทุนโดยรวมแล้ว
  คาดว่าจะไม่กระทบต่อแผนการลงทุนระยะยาวของนักลงทุนเอกชนทั้งธุรกิจไทยและบริษัทต่างชาติมากนัก
  แต่ทั้งนี้ต้องอยู่ภายใต้เงื่อนไขที่ปัจจัยความไม่แน่นอนในเศรษฐกิจจะไม่คงอยู่ยาวนานจนเกินไป
  จนส่งผลต่อความเชื่อมั่นต่อศักยภาพการเติบโตทางเศรษฐกิจไทยในระยะปานกลางถึงระยะยาว

  จากตัวเลขทางเศรษฐกิจ และการลงทุน รวมทั้งนโยบายต่างๆของภาครัฐบาลดังกล่าวข้างต้น
  จะเป็นส่วนช่วยสร้างความเชื่อมั่นต่อเศรษฐกิจไทยแก่นักลงทุนในประเทศและต่างประเทศ
  และผลักดันให้การลงทุนในธุรกิจนิคมอุตสาหกรรมเติบโตอย่างต่อเนื่อง แต่อย่างไรก็ตาม
  ความเสี่ยงของธุรกิจนิคมอุตสาหกรรมยังคงมีอยู่
  เนื่องจากเป็นธุรกิจที่ใช้เงินลงทุนสูงและใช้เวลาในการพัฒนาโครงการค่อนข้างนาน
  อีกทั้งยังมีพื้นที่ว่างคงเหลืออยู่ในตลาดพอสมควร
  ทั้งพื้นที่ที่อยู่ระหว่างการพัฒนาและจะเข้าสู่ตลาดในอนาคตซึ่งอาจจะทำให้การแข่งขันในธุรกิจนิคมอุตสาหกรรมรุนแรงมากยิ่งขึ้น

3.3 การจัดหาผลิตภัณฑ์และบริการ

  ก) การจัดหาพื้นที่โครงการ

โครงการเขตส่งเสริมอุตสาหกรรมนวนคร (ปทุมธานี)

  บริษัทได้จัดซื้อที่ดินไว้เมื่อเริ่มก่อตั้งบริษัทประมาณ 5,000 ไร่
  และได้ขยายพื้นที่โดยรอบโครงการเรื่อยมา
  โดยคำนึงถึงราคาที่ดินเป็นสำคัญเพื่อนำมาพัฒนาโครงการและมีราคาจำหน่ายที่สามารถแข่งขันได้
  ปัจจุบันบริษัทมีพื้นที่โครงการทั้งสิ้นประมาณ 6,485 ไร่
  ภายในโครงการบริษัทได้จัดเตรียมระบบสาธารณูปโภคไว้อย่างเพียงพอแล้ว
  ดังนั้นการขยายพื้นที่พัฒนาจึงไม่ต้องวางระบบสาธารณูปโภคใหม่
  เพียงแต่ขยายพื้นที่เพิ่มเติมตามปริมาณความต้องการของลูกค้าเท่านั้น

  ซึ่งปัจจุบันโครงการเขตส่งเสริมอุตสาหกรรมนวนครมีพื้นที่ขายคงเหลือทั้งสิ้นประมาณ 614 ไร่
  แบ่งเป็นโครงการเขตส่งเสริมอุตสาหกรรมทั่วไป 279 ไร่ โครงการเขตปลอดอากร 41 ไร่
  และ พื้นที่เพื่อการพานิชยกรรม 297 ไร่

โครงการเขตประกอบการอุตสาหกรรมนวนคร (นครราชสีมา)

  บริษัทได้จัดซื้อที่ดินในพื้นที่จังหวัดนครราชสีมาจำนวนประมาณ 1,903ไร่
  ไว้สำหรับรองรับการพัฒนาโครงการเขตประกอบการอุตสาหกรรมนวนคร (นครราชสีมา)
  ซึ่งเป็นโครงการเขตส่งเสริมอุตสาหกรรมแห่งใหม่ของบริษัท โดยก่อนการจัดซื้อที่ดินดังกล่าว
  บริษัทได้ว่าจ้างให้คณะพาณิชย์และการบัญชี
  จุฬาลงกรณ์มหาวิทยาลัยศึกษาความเป็นไปได้เบื้องต้นในการดำเนินโครงการว่ามีความคุ้มค่าต่อการลงทุนก่อนตัดสินใจจัดซื้อที่ดินดังกล่าว
  สำหรับราคาที่ใช้ในการตัดสินใจจัดซื้อ
  บริษัทจะเปรียบเทียบกับราคาประเมินของภาครัฐและบริษัทประเมินราคา
  รวมทั้งราคาตลาดว่ามีความเหมาะสมและเป็นราคาที่เมื่อนำมาพัฒนาโครงการแล้วสามารถจำหน่ายในราคาที่แข่งขันได้
  ซึ่งในปัจจุบันได้พัฒนาเป็นพื้นที่ขายประมาณ 1,365 ไร่ โดยแบ่งเป็นเขตอุตสาหกรรมประมาณ
  1,256 ไร่ เขตพาณิชยกรรมประมาณ 109 ไร่
  และเขตพื้นที่สีเขียวและระบบสาธารณูปโภคประมาณ 537 ไร่

  ข) ผลกระทบต่อสิ่งแวดล้อม

  บริษัทได้ปฏิบัติตามกฎระเบียบและกฎหมายของหน่วยงานที่เกี่ยวข้องกับสิ่งแวดล้อมทุกประการ เช่น
  ระบบบำบัดน้ำเสียของบริษัทจะอยู่ภายใต้การตรวจสอบของกรมโรงงาน
  และสำนักงานอุตสาหกรรมจังหวัด
  ในส่วนของคุณภาพน้ำที่ผ่านการบำบัดและระบายออกนอกโครงการจะอยู่ภายใต้การดูแลและตรวจสอบของกรมควบคุมมลพิษและกรมชลประทาน
  ซึ่งในระยะที่ผ่านมา เขตส่งเสริมอุตสาหกรรม
  นวนครได้ปฏิบัติและแก้ไขให้เป็นไปตามกฎระเบียบของหน่วยงานนั้นๆ มาโดยตลอด
  นอกจากนี้บริษัทได้พัฒนาระบบบำบัดน้ำเสียให้ทันสมัยและมีประสิทธิภาพสูง
  ซึ่งได้ผ่านการรับรองจากหน่วย
  งานของภาครัฐและเอกชนว่าระบบการบำบัดน้ำเสียของบริษัทเป็นระบบที่มีมาตรฐานและไม่มีผล
  กระทบต่อสิ่งแวดล้อมแต่อย่างใด โดยบริษัทมีค่าใช้จ่ายเกี่ยวกับการบำบัดน้ำเสีย ตั้งแต่ปี
  2549-2551 เท่ากับ 22.8, 19.22 และ 24.76 ล้านบาท ตามลำดับ
  ส่วนในด้านมลพิษทางอากาศภายในโครงการนั้นไม่มี
  เนื่องจากโรงงานที่ตั้งอยู่ภายในเขตส่งเสริมอุตสาหกรรมนวนครเป็นโรงงานขนาดกลางและเล็กซึ่งส่วนใหญ่ประกอบอุตสาหกรรมเบาจึงไม่มีกระบวนการผลิตที่ส่งผลกระทบต่อสิ่งแวดล้อมทางด้านอากาศ
  นอกจากนี้ บริษัทยังได้จัดให้มีพื้นที่สีเขียวเพื่อดูดซับมลพิษทางอากาศอีกด้วย

3.4 ที่ดินที่ลงนามในสัญญาซื้อขายแล้วแต่ยังไม่ได้โอน 

  ที่ดินที่ลงนามในสัญญาซื้อขายแล้ว ก่อน วันที่ 31 ธันวาคม 2551
  และรอการโอนตามงวดสัญญาซื้อขายของบริษัท นวนคร จำกัด (มหาชน) มีดังนี้

+------------------------------------+---------------+-----------------+
| ชื่อบริษัทลูกค้า                         | มูลค่างา        | วันทำสัญญา        |
|                                    | นที่ยังไม่ได้ส่งมอบ |                 |
|                                    |               |                 |
|                                    | (ล้านบาท)      |                 |
+------------------------------------+---------------+-----------------+
| บริษัท ฮอน ชวน (ประเทศไทย) จำกัด      | 19.97         | ตุลาคม 2551      |
+------------------------------------+---------------+-----------------+